text:
Løgtingsvalið 2011
Løgtingsval varð hildið í Føroyum hin 29. oktober 2011, sum var ein leygardag.
Á vali vóru 30.713 út av 35.447 møguligum veljarum, og svarar hetta til eina valluttøku á 86,6 %. Hetta var ein greið lækking í mun til løgtingsvalið 2008, tá valluttøkan var 89,3 %.
Innihaldsyvirlit
- 1 Valúrslit
- 2 Topp 10 fyri persónligar atkvøður
- 3 Tingmannabýti bólkað eftir flokki og persónligum atkvøðum
- 4 Tíggju kvinnur valdar á Føroya Løgting
- 5 Bók um løgtingsvalið: "Valið og valdið"
- 6 Sí eisini
- 7 Keldur
Valúrslit[rætta | rætta wikitekst]
Topp 10 fyri persónligar atkvøður[rætta | rætta wikitekst]
- Kaj Leo Johannesen (SB) 1979
- Annika Olsen (FF) 1344
- Aksel V. Johannesen (JF) 1204
- Høgni Hoydal (T) 1054
- Jacob Vestergaard (FF) 1048
- Bárður á Steig Nielsen (SB) 872
- Bjørn Kalsø (SB) 704
- Poul Michelsen (FS) 581
- Rósa Samuelsen (SB) 480
- Alfred Olsen (SB) 473
Tingmannabýti bólkað eftir flokki og persónligum atkvøðum[rætta | rætta wikitekst]
Fólkaflokkurin 8[rætta | rætta wikitekst]
- Annika Olsen 1.344
- Jacob Vestergaard 1.048
- Jákup Mikkelsen 455
- Jørgen Niclasen 382
- Elsebeth Mercedis Gunnleygsdóttur 344
- Jógvan á Lakjuni 341
- Bjarni Djurholm 328
- Hanus Samró 304
Fremstu varatingmenn fyri Fólkaflokkin:
- Rodmundur Nielsen 278
- Joen Magnus Rasmussen 255
- Brandur Sandoy 228
Sambandsflokkurin 8[rætta | rætta wikitekst]
- Kaj Leo Johannesen 1.979
- Bárður á Steig Nielsen 872
- Bjørn Kalsø 704
- Rósa Samuelsen 480
- Alfred Olsen 473
- Helgi Abrahamsen 404
- Johan Dahl 327
- Edva Jacobsen 311
Fremstu varatingmenn fyri Sambandsflokkin:
- Eivin Jacobsen 228
- Reimund Langgaard 168
- Jóna Mortensen 161
Javnaðarflokkurin 6[rætta | rætta wikitekst]
- Aksel V. Johannesen 1.204
- Kristin Michelsen 393
- Gerhard Lognberg 344
- Rigmor Dam 271
- Henrik Old 265
- Eyðgunn Samuelsen 261
Fremstu varatingmenn fyri Javnaðarflokkin:
Sjálvstýrisflokkurin 1[rætta | rætta wikitekst]
- Kári P. Højgaard 317
Fremstu varatingmenn fyri Sjálvsstýrisflokkin:
Tjóðveldi 6[rætta | rætta wikitekst]
- Høgni Hoydal 1.054
- Kristina Háfoss 451
- Bjørt Samuelsen 365
- Gunnvør Balle 358
- Páll á Reynatúgvu 332
- Sirið Stenberg 319
Fremstu varatingmenn fyri Tjóðveldi:
- Annita á Fríðriksmørk 270
- Óluva Klettskarð 223
- Hermann Oskarsson 183
Framsókn 2[rætta | rætta wikitekst]
- Poul Michelsen 581
- Janus Rein 250
Fremstu varatingmenn fyri Framsókn:
- Hanna Jensen 210
- Tróndur Djurhuus 169
Miðflokkurin 2[rætta | rætta wikitekst]
- Jenis av Rana 434
- Bill Justinussen 428
Fremstu varatingmenn fyri Miðflokkin:
- Karsten Hansen 416
- Vinjard Johansen 110
Tíggju kvinnur valdar á Føroya Løgting[rætta | rætta wikitekst]
Fyri fyrstu ferð nakrantíð kom talið av kvinnum, sum vóru valdar á Føroya Løgting upp á eitt tvísiffrað tal, nevniliga 10. Kvinnurnar sum vóru valdar vóru hesar (bókstavurin eftir nøvnini sipar til listan, sum tær vóru valdar inn á):
- Annika Olsen (A)
- Elsebeth Mercedis Gunnleygsdóttur (A)
- Rósa Samuelsen (B)
- Edva Jacobsen (B)
- Rigmor Dam (C)
- Eyðgunn Samuelsen (C)
- Kristina Háfoss (E)
- Bjørt Samuelsen (E)
- Gunnvør Balle (E)
- Sirið Stenberg (E)
Bók um løgtingsvalið: "Valið og valdið"[rætta | rætta wikitekst]
Tann 3. desember 2011 varð bók um løgtingsvalið nevnd Valið og Valdið[1] givin út. Hetta var fyrstu ferð, at bók er útgivin um einstakt løgtingsval í Føroyum.
Bókin er ritstjórnað av Høgna Reistrup og Stefani í Skorini, og er í bókini greiningar av løgtingsvalinum gjørdar av seytjan serfrøðingum og viðmerkingarum. Greinirnar í bókini um m.a. um búskap, fiskivinnu, sosialmál, mentan, valskipanina, valstríð á netinum, útjaðaran og um valúrslitið.[2]
Sí eisini[rætta | rætta wikitekst]
- Løgtingsval - øll løgtingsval síðani 1906.
- Løgtingslimir í Føroyum 2011–2015 - løgtingslimir í valskeiðnum.
- Stjórnin hjá Kaj Leo Johannesen II
Keldur[rætta | rætta wikitekst]
- ↑ Høgni Reistrup og Stefan í Skorini (ritstj.): Valið og Valdð, Sprotin 2011, ISBN 978-99918-71-74-5
- ↑ Planet.fo: "Bók um løgtingsvalið 2011"
- logting.fo: "Løgtingsvalúrslit 2011"


c: text/html

text:
Ólavur í Beiti
Ólavur í Beiti (føddur 23. november 1952, uppvaksin í Sørvági er ein føroyskur rithøvundur og blaðmaður. Hann hevur útgivið fleiri bøkur. Hann stovnaði Vágaportalin 12. desember 2007[1] og rak hann í fleiri ár. Í 2013 seldi hann Vágaportalin til Gunnar Skúvadal úr Vestmanna, men fer hóast tað at halda fram við at skriva har eina tíð afturat.[2]
Hann tók studentsprógv í 1973 í Hoydølum og hevur síðan fingist við ymiskt. Starvaðist sum blaðmaður í góð fýra ár, var eina tíð við føroyskum fiskiskipum á lodnu- og makrelveiðu og eisini í langfarasigling. Hann hevur eisini starvast sum skúlalæraravikarur í nøkur ár og var skúlaárið 1976/77 vikarur í Mykinesi. Hann hevur eisini búð í Onglandi og Danmark í nøkur ár í lestrarørindum, og býr nú aftur í Sørvági.
Í 1980 gav kann út á egnum forlagi stuttsøgusavnið Ung sál, í 1988 savnið Genturnar í Leixoës, og í 1989 savnið Einaferð. Sama ár, 1989, skrivaði hann eisini heftið Sørvágs skúli í sambandi við skúlavígsluna tann 11. november 1989. Í 1994 gav E.O.Prent Forlag út savnið Frøkun Snarljós og hennara dýrabæra ogn, og í 1995 gav hann út bókina Eitt slag av tíð. Forlagið hjá honum nevnist Forlagið Grønhólmur og hevur givið út Genturnar í Leixoës og Einaferð, og bókina Eitt slag av tíð, sum var ein tann fyrsta bókin í føroysku ISBN - skrásetingini.
Fleiri av søgum hansara hava verið lisnar upp í Útvarpi Føroya og hava eisini staðið í føroyskum bløðum, eitt nú Dimmalætting og Oyggjatíðindum. Ólavur hevur útgivið stuttsøgur, skaldsøgur, hugleiðingar, endurminningar, greinar o.a.
Útgivið[rætta | rætta wikitekst]
- 1988: Genturnar í Leixoës : stuttsøgur, 150 síður[3]
- 1994: Frøkun Snarljós - og hennara dýrabæra ogn, Tórshavn : E.O. Prent, 199 síður.[4]
- 1995: Eitt slag av tíð, Grønhólmur, 247 síður.
- 1997: Når du kommer, endurminningar, Ann Ellefsen týddi til danskt. Sørvágur, Grønholmur, ISBN: 99918-900-6-8
- 1997: Úr egnum barmi, Viðmerkingar, bókaummæli og stuttsøgur, Grønhólmur, Sørvágur, 215 síður, ISBN: 99918-900-4-1
- 1997: Losi tann fyrsti, Grønhólmur, 3 søgur, 110 síður, ISBN: 99918-900-8-4
- 1998: Til kærleikin meg skilir, skaldsøga, Grønhólmur, 1998, ISBN: 99918-900-9-2. Innihald: Innihald: So lætt var tað. Deyðans barn. Eg sá hana. Lagnan hjá Tummasi. Vit ivaðust ikki. Eg steinaði ikki hundin hjá Tonio Glitter tá. Ketan. Tí gekst tað so leingi at fáa hjálp til Jóhan Steffan. Alkoholiseraður pástandur. Fyri hennara sakir. Journalistisk frágreiðing. Master Poul. Royndin hjá Guðmundi Stirlasson. Til kærleikin skilir meg. Sædd í oyði. Átta ónd ár. Dóttir mín. Gev mær sex. Veggir myrkursins. Ærligt spæl.[5]
- 1999: Sangur einliga pápans, Grønhólmur, ISBN: 99918-900-7-6
- 2001: Aldanna børn, stuttsøgur, greinar, Grønhólmur, ISBN: 99918-960-0-7
- 2003: Tíðarmyndir - Fyrsta bók, Vestbók, ISBN: 99918-979-9
- 2006: Tjatt, stuttsøgusavn, Grønhólmur, 142 síður, ISBN: 9991896015

robotstxt: allowed

filter: keep


text:
Útbúgving til sjúkrarøktarfrøðing
Útbúgvingin er sett at vera 4 studentaársverk ella 240 ECTS stig og er býtt sundur í 16 eindir, hvør á 10 vikur. Eitt studentaársverk (60 ECTS) er arbeiðið hjá einum fulltíðarlesandi í 1 ár.
Útbúgvingin gevur rætt til heitið bachelor í sjúkrarøktarfrøði, enska navnið er Bachelor of Science (BSc) in Nursing.
Útbúgvingin fevnir um ástøðiliga undirvísing á skúlanum og kliniska undirvísing á ymisku deildunum á sjúkrahúsunum, ellis- og røktarheimunum og heimarøktini kring landið.
Frá 1. september 2010 varð útbúgvingin skipað í eindir.
Fyrsta lestrarárið
Her fært tú ástøðiliga undirvísing í, hvussu tú tekur tær av fysiska tørvinum hjá fólki. Í klinisku undirvísingini lærir tú grundleggjandi sjúkrarøkt í venjingarstovuni, sum hoyrir til sjúkrarøktar-frøðiskúlan og á deildunum á sjúkrahúsunum.
Næsta lestrarárið
Endamálið við ástøðiligu undirvísingini er, at læra at veita sjúkrarøkt til barnakonur, foreldur og børn. Dentur verður lagdur á bæði fyribyrgjan og eisini ta støðu, familjan kemur í, um tey verða sjúk.
Kliniska undirvísingin er løgd soleiðis tilrættis, at tú millum annað skalt savna upplýsingar, sum tú seinni skal brúka í samband við eini verkætlan, ið hevur familjuna í fokus.
Síðani lærir tú um sjúkrarøkt til sjúklingar við sálarligum trupulleikum og sálarligum sjúkum. Undirvísingin skiftir ímillum ástøði og klinikk á psykiatrisku deildunum.
Triðja lestrarárið
Fyrst eru tey eldru og teirra serligu støða í samband við heilsu og sjúku í miðdeplinum. Kliniska undirvísingin fer fram á røktarheimum og í heimarøktini kring landið.
Síðandi er evnið heilsufremjandi og fyribyggjandi sjúkrarøkt, við atliti til øll fólk í samfelagnum.
Kliniska undirvísingin er løgd soleiðis tilrættis, at tú millum annað skalt savna upplýsingar, sum seinni skulu brúkast í sambandi við at tú gert eina, ið hevur heilsufremjan og fyribyrgjan í fokus.
Fjórða lestrarár
Fyrsta hálvárið fevnir um kliniska undirvísing á sjúkrahúsdeildunum.
Síðani verður Bachelor ritgerðin skrivað.
Tann ástøðiliga undirvísingin
Ástøðiliga undirvísingin á skúlanum skiftir ímillum fyrilestrar, bólkaarbeiði og sjálvlestur.
Høvuðsgreinin er sjúkrarøkt, sum fevnir um bæði ástøði og klinikk.
Her lærir tú at observera sjúklingarnar, nýta tína fakligu vitan til at meta um observatiónirnar og at útinna og dokumentera sjúkrarøktina.
Tú arbeiðir við likamligu sjúkrarøktini. Til dømis lærir tú at hjálpa sjúklingum at eta og drekka, máta puls og blóðtrýst, geva heilivág og hjálpa við persónligum reinføri.
Tú arbeiðir eisini við samskiftis- og umsorganarástøði umframt etiskum og filosofiskum evnum.
Í útbúgvingini verður dentur lagdur á sjúkrarøkt til menniskju í øllum aldursbólkum og lívsstøðum.
Aðrar lærugreinir
Anatomi/fysiologi/biokemi
Mikrobiologi/infektiónspatologi
Námsfrøði, heimspeki, samfelagsfrøði, sálarfrøði, samskifti.
Vísindaástøði/gransking, leiðsla.
Sjúkulæra, føðslulæra og aðrar lærugreinir.
Kliniska undirvísingin
Undirvísingin fer fram á teimum ymisku sjúkrahúsdeildunum. Hon fer eisini fram í heimarøktini og á røktarheimum. Tískil kanst tú vænta, at tú í tíðarskeiðum verður á klinisku undirvísingarstøðum á bygd og í býum, sum tú ikki vanliga hevur tilknýti til.
Kliniska undirvísingin fatar um heilsu- og sjúkrarøkt til fólk, við bæði likamligum og sálarligum sjúkum og sjúkrarøkt til fólk, har heilsan er í vanda.
Á klinisa undirvísingarstaðnum hevur tú ein vegleiðara, sum er sjúkrarøktarfrøðingur. Saman við tær hevur hann ábyrgdina av, at tú røkkir teimum lærumálum, ið verða sett fyri tey ymisku tíðarskeiðini.
Útbúgving í útlondum
Møguleiki er at taka partar av útbúgvingini uttan fyri Føroyar, vanliga eina ella tvær eindir. Sjúkrarøktarfrøðiskúli Føroya samstarvar við aðrar sjúkrarøktarskúlar í Noregi, Svøríki, Finnlandi, Danmark, Baltisku lond og Grønlandi.
Útbúgvingin tvørtur um landamørk gevur møguleikar at uppliva aðra mentan og gevur innlit í aðra áskoðan á sjúkrarøkt. Lestur í útlondum kann geva eitt gott grundarlag at skilja onnur menniskju og eisini at skilja seg sjálvan.
Møguleiki er at søkja fíggjarligan stuðul ígjøgnum Nordplus.
Próvtøkur
Próvtøkur eru bæði í ástøðiligu og klinisku undirvísingini. Hvør eind við próvtøku.
Tær tvær seinastu eindirnar skalt tú gera eina bachelorritgerð. Tú kanst velja um tú vilt gera eina sjálvstøðuga ritgerð, ella um tú vilt arbeiða saman við øðrum í einum bólki.
Fíggjarviðurskifti
Lesandi fáa útbúgvingarstuðul eftir reglunum hjá Studna.
Framtíðarmøguleikar
Tá tú ert liðug/-ur at útbúgva teg, hevur tú nógvar møguleikar at velja arbeiðsøki.
Á sjúkrahúsum arbeiðir sjúkrarøktarfrøðingurin á nógvum ymiskum deildum, til dømis á heiliráðdeild, skurðdeild, intensivdeild, skurðstovu, doyvingardeild, barnadeild, psykiatrideild, uppvenjingardeild, ambulatorium og skaðastovu.
Uttanfyri sjúkrahúsini er møguleiki at arbeiða á røktardeild, í heilsu- og heimarøktini, og í læknaviðtalu.
Tað er eisini møguligt at arbeiða í útlondum. Norðurlond hava gjørt eina sínámillum avtalu um sjúkrarøktarfrøðiútbúgvingarnar. Hetta ger, at føroyskir sjúkrarøktarfrøðingar kunnu setast í starv innan heilsuverkið, um teir megna at tosa norðurlendskt. Sínámillum góðkenning av útbúgvingunum er eisini galdandi í londunum innan ES. Sjúkrarøktarfrøðingar hava eisini góðan møguleika at arbeiða hjá ymiskum neyðhjálparfeløgum. Feløgini seta tó ymisk krøv til arbeiðsroyndir og útbúgving.
Serútbúgving
Møguleiki er at serútbúgva seg innan ávís øki, til dømis doyving, reinføri, psykiatri ella intensiva sjúkrarøkt.
Víðari útbúgving
Útbúgvingin gevur sjúkrarøktarfrøðingum førleika til framhaldslestur, á eitt nú master- og kandidat støði, á hægri útbúgvingarstovnum.
Upptøkutreytir
Upptøkutreytirnar eru gymnasiel miðnámsútbúgving ella samsvarandi útbúgving. Tað merkir, at umsøkjarin skal hava students- HF- ella líknandi prógv, prógv úr øðrum londum, ið skúlin metir at vera sambærilig við omanfyri nevndu prógv ella aðrar royndir og/ella útbúgvingar, sum kunnu sammetast við áðurnevndu krøv.
Umsókn og váttan
Umsóknarblað til útbúgvingina liggur á heimasíðuni hjá Fróðskaparsetrinum www.setur.fo og fæst eisini við at venda sær til lestrarvegleiðaran.
Skjøl at senda við
Skúlin skal hava váttað avrit av hesum skjølum:
skúlaprógvi, viðmælum ella váttanum frá arbeiðsgevarum og dóps- ella navnabrævi.
Skúlin tekur onga ábyrgd av frumskjølum. Umframt nevndu skjøl skulu 3 passmyndir av umsøkjaranum eisini fylgja við.
Við útlendskum skjølum skal sendast ein váttað føroysk umseting – hetta er ikki neyðugt um skjølini eru donsk, norsk, svensk ella ensk.
Aðrar upplýsingar
Umsóknarbløðini skulu sendast í so góðari tíð, at tey eru skúlanum í hendi áðrenn umsóknarfreistin er úti.
Um tú ynskir nágreiniligari upplýsingar, ert tú vælkomin at seta teg í samband við:
Lestrarvegleiðingin
Johild Dulavík
Tlf. +298 29 22 65
t-post: johild.dulavik(at)skulin.fo


text:
Rakul Sjúrðardóttir Frederiksberg
19.05.2017 - 19:01
Tíðindi > Vinna & Tøkni > Ferðavinna
Á heimasíðuni The Guardian er ein grein um bestu strendurnar í Evropa, har lesarar geva feriuráð. Millum fimtan aðrar evropeiskar strendur er Saksun.
- Millum bestu strendurnar í Evropa eru ein niðurlendsk oyggj og Føroyar, saman við strondum við bláum sjógvi og himmalskum sólskini í Miðjarðarhavinum.
- Hetta plássið er so magiskt, at tað átti at verið lutað við óttaleysum ferðafólki, skrivar ferðamaðurin.
- Í ábærdu Føroyum eru nógv pláss, sum eru verd at síggja, men onki fangaði mítt hugflog sum Saksun, ein fjarskotin bygd á høvuðsoynni. Á einum tignarligum fjørði við himmalhøgum fossum, ein strond og ein hópur av føroyskum smáttum við flagtaki, er tað veruliga ein annar heimur.
So berlig, sum hon er størstan part av árinum, kundi tað ikki verið meir
øðrvísi frá strandarlívinum í Miðjarðarhavinum. Perfekt, høvdu summi sagt.
Síggj greinina hjá The Guardian her


text:
Nýggjur nevndarlimur í S & K felagnum
Á aðalfundinum ið var leygarkvøldið 23 februar 2013 var m.a. nevndarval á skránni. Sunrid Vatnsdal og Emy Sólvitsdóttir stóðu fyri vali. Innan aðalfundin boðaði Sunrid Vatsdal frá, at hon ikki stillaði uppaftur til nevndina. Sunrid Vatnsdal hevur siti í nevndini síðan 2003, so hon metti, at hon hevur tænt fyri seg. Vit takka Sunrid Vatnsdal fyri hennara tíð í nevndini. Emy Sólvitsdóttir tók við afturvali.
Palma Petersen, sum arbeiðir hjá Faroe Ship, boðaði innan aðalfundin frá, at hon stillaði upp til nevndina. Palma Petersen bleiv vald í nevndina uttan mótvalevni.
Palma Petersen nývald í nevndina
Sunrid Vatnsdal takkaði fyri seg, eftir at hava siti 10 ár í nevndini.


text:
Áki Bertholdsen 13.11.2015 (11:48)
Trupulleikin er ómøguligur at loysa
Soleiðis sum tað sær út nú, fáa vit ikki loyst trupulleikan.
Árni Olsen í Hvalba er ein av teimum, sum hevur fingið loyvi at skjóta grágás. Hann hevur einasta skjótiloyvi í Hvalba, og hann er sjálvur annar í Suðuroy sum heild, ið hevur loyvi at sjóta grágás.
Myndugleikarnir góvu loyvi til at skjóta grágæs, eftir at Búnaðarstovan hevur staðfest, at hon er ein stórur trupulleikan fyri tey, sum hava jørð. Summstaðni er so nógv til av grágás, at hon etur ein stóran part av grasinum, sum annars skuldi verið sligið til vetrarfóður til seyð og neyt.
Eisini í Hvalba er nógv til av grágás, og serliga nógv hevur verið at síggja í ár. Men Árni Olsen sigur, at sum loyvini nú eru skipað, loysa tey ongan trupulleika.
Árni Olsen sigur, at hann hevur skotið nakrar gæs. Men hann sigur samstundis, at tað er at kalla ómøguligt at sleppa fram at grágásini. Hann sigur, at hon er so stygg, at tá ið eitt skot er loyst av, fer alt á flog, og hvørvur.
- Tað ber heldur ikki til at ganga við byrsu, tá ið brundarnir eru farnir út og tað ber heldur ikki til, tá ið ærnar eru kvidnar og ganga við lambið. Og tá ið seyðurin fer í hagan, fara gæsnar eisini av bønum, í hagan at reiðrast.
- Sostatt er at kalla ongir møguleikar at tynna burtur av stovninum og tað er ein trupulleiki, sigur Árni Olsen.
Hann minnir á, at í Hvalba vórðu gæsnar avsagdar í fimtiárunum, tí tær løgdust í eplavelturnar.
- Í ár havi eg fyri fyrstu ferð sæð, at grágæs eru lagstar í eplavelturnar, so nú hevur trupulleikin, vit royndu at sleppa undan, tikið seg upp aftur.
Tað er ein treyt í skjótiloyvinum, at tað er ikki loyvt at skjóta grágæs, sum liggja á eggum, ella ganga við ófloygdum ungum.
Men Árni Olsen er sannførdur um, at skulu vit minka um stovnin, er einasti møguleikin at fara eftir reiðrinum.
Tað má sjálvandi gerast undir skipaðum umstøðum, men akkurát, hvussu tað skal skipast, dugir hann ikki at siga.
- Skulu vit stýra stovninum á grágæs og minka um trupulleikan hjá teimum, sum hava veltur og bø at sláa, er einasti møguleiki at fara eftir reiðrinum, sigur Árni Olsen.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Fugloy
Fugloy, sum hevur fingið navn av tí nógva fugli, ið har búleikast, er tann minsta av Norðoyum, 11.1 km², og hon liggur eisini longst burtur frá hinum. Fugloyggin er ein kommuna við tveimum bygdum. Tær eru Kirkja og Hattarvík. Kirkja og skúli eru í báðum bygdunum. Tær báðar bygdirnar í oynni eru brimpláss, og hetta saman við hennara fjarleiki hevur gjørt, at fólkatalið er nógv minkað; í 40'unum búðu omanfyri 200 fólk í Fugloy. Í 1950 vóru skrásett 195 fólk. Fólkatalið var 38 við ársbyrjan 2014. Í prosentum upplivdi Fugloyar kommuna nógv tann størsta fólkavøksturin í 2014-2015. Í tíðarskeiðinum 1. mars 2013 ti 1. mars 2014 øktist fólkatalið í Fugloy við trimum úr 38 upp í 41 fólk, og tað svarar til ein vøkstur upp á heili 7,9 prosent.
Fugloyggin er eitt náttúruvakurt stað. Mótsatt teimum sunnaru oyggjunum í Føroyum er Fugloyggin sermerkt, við at tað, sum er omanfyri sjóvarmálan, bert eru tær ovastu basaltfláðirnar, tí er oyggin brøtt við steyrrøttum homrum runt alla oynna, omaná er grønt og gróðrargott og fleiri sjáldsamar plantur eru at finna. Fuglalívið er fjølbroytt, og eins og í Mykinesi er atkomuligt lundaland í haganum. Í bjørgunum runt oynna er stórt fuglameingi. Fugloyggin hevur havt elligamlar skipanir við røkt og veiðu í fuglabjørgunum. Men gongdin við tí stóra fallinum í fólkatalinum og at tað eru flest gomul fólk á oynni, ger tað torført hjá teimum yngru á staðnum at søkja bjørgini. Tað er eitt vandamál, at tey ungu ikki vera lærd upp í hesum yrki.
Í Hattarvík eru fleiri elligamlar toftir og niðurdottin gróthús og úthús eins og nógva aðrastaðnis í Føroyum. Fyri nøkrum árum síðani var farið undir at laga nøkur av hesum uppaftur og seta tey í upprunaligan stand. Onkur av hesum úthúsum vera nevnd í eitt nú søgnini um floksmenninar. Hetta arbeiði er ikki bara til prýðis fyri bygdina, men er eisini av søguligum og mentanarligum týdningi. Arbeitt verður við ymiskum verkætlanum. Ein er "Fugloy í søgu og søgn". Málið er at byggja upp eina væl skipaða og burðardygga ferðavinnu í oynni, sum kann styrkja búsetingina. Verkætlanin er eitt tiltak, ið Útoyggjafelagið og bygdarfólki hevur tikið stig til. Umframt hetta verður í løtuni roynt virksemi við mati úr lokalari rávøru.
Hægsta fjall í Fugloy - Klubbin - er 621 m.
Innihaldsyvirlit
Jakob Jakobsen um Fugloy[rætta | rætta wikitekst]
Fugloyggin var av fyrstu tíð flotoyggj. Menn róðu at henni at kasta stál á hana og festa hana í botn, men einki batti, tí fult stóð av trøllum fram við bakkanum, og tey loftaðu øllum, ið blakað varð í land, og tveittu tað aftur á sjógv. So vóru allir prestarnir heintaðir saman fyri at fáa oynna til at standa. Teir vóru fluttir út til hennara og bíndu ikki av henni alla tíðina, meðan róð varð, at hon skuldi ikki fara burtur úr eygsjón. Ein av prestunum stóð fremstur í bátinum og kastaði Bíbliuna upp á land, meðan allir hinir stardu fast upp á oynna. Tá hjálpti, teir vóru mentir yvir trøllunum og vendu tey um til túgvur. Túgvurnar hava staðið tjúkt eftir bakkanum við Kirkju fyrr, men nú eru tær burturfarnar, sum tað er matað niðan undir av brimi.
Myndir[rætta | rætta wikitekst]
Keldur[rætta | rætta wikitekst]
- Jakob Jakobsen: Færøske Folkesagn og Æventyr. Keypmannahavn 1898 – 1901
Sí eisini[rætta | rætta wikitekst]
Slóðir[rætta | rætta wikitekst]
- Myndir og meir (danskt)
- Luftmyndir


text:
Samlaða játtanin til viðlíkahald av landsvegum er umleið 45 mió. kr. Av hesi játtan fara umleið 10 mió. kr. til vetrarhald, 12 mió. kr. til asfaltering og 7 mió. kr. til planlegging, myndugleikaviðgerð, tilbúgving og umsiting. Tær síðstu 16 mió. kr. eru til rakstur og viðlíkahald av vegum og tunlum. Tað arbeiða 26 starvsfólk, harav 6 formenn í haldinum (í vetrarhaldinum koma 10 starvsfólk afturat frá Framleiðsludeildini).
Innheintan av forfalli
Landsverk hevur í nógv ár víst á, at játtanin til viðlíkahald er alt ov lág. Játtanin er minkað, samstundis sum kostnaðarstøðið er hækkað. Hetta hevur gingið út yvir viðlíkahaldið av føroyska vegakervinum, herímillum tunlar og brýr. Samlaði tørvurin á játtan til viðlíkahald og dagføring av tunlum og brúm er mettur til 363 mió. kr. Bráfeingis tørvurin til brúgvar og tunlar er 40 mió. kr.
Á heysti 2007 fekk Landsverk útlendskar serfrøðingar at kanna støðuna á tunlum og brúm, og frágreiðingar vóru gjørdar í sambandi við hesar kanningar. Viðvíkjandi brúm er tørvurin samanlagt einar 40 mió. kr. Tað vóru játtaðar tilsamans 14 mió. kr. í 2009 og 2010 til at umvæla brúnna um Streymin, umframt 2 mió. kr. til annað viðlíkahald av brúm. Sostatt er tørvurin á játtan til brúgvar nú einar 24 mió. kr.
Samlaði tørvurin á játtan til tunlar vegna slit er 187 mió. kr. Ljós og trygdarútbúnaðurin, sum koma afturat, kosta umleið 150 mió. kr. Við árslok 2009 vóru 7,5 mió. kr. nýttar til endamálið, og 2 mió. kr. vóru játtaðar í 2010. Tað verða játtaðar 4 mió. kr. til dagføring av brúm og tunlum í 2011. Neyðugt verður við munandi hægri játtan komandi árini.
Tá veðurstøðirnar boða frá hálkulíkindum, verða teir vegirnir saltaðir fyrst, har mesta ferðslan er. Játtan og útgerð er ikki til at rudda kava og salta allar landsvegir 24 tímar um samdøgrið. Landsverk hevur tí bólkað landsvegirnar í fýra ymiskar vegflokkar: A, B, C og D. Arbeitt verður í tíðarbilinum, tá tað er mest ferðsla.
A og B vegir eru teir við mestu ferðsluni. Undir vanligum umstøðum eru allir vegir í flokki A farbarir frá klokkan 6 á morgni, leygardagar frá klokkan 7 og sunnudagar frá klokkan 8.
C eru vegir við minni ferðslu, og D eru vegir við næstan ongari ferðslu. Málið fyri C vegir er, at tað skal bera til at ferðast við lagaligheit eftir hesum vegum. D vegirnir verða bara ruddaðir eftir áheitan í vanligari arbeiðstíð, eftir at A, B og C vegirnir eru ruddaðir.
Landsverk hevur nú samanlagt 27 veðurstøðir kring landið, sum veita upplýsingar um millum annað hita, vind, ætt og hvirlur hvørt 10. minutt alt samdøgnið. Somuleiðis eru vevmyndatól á nógvum veðurstøðum, soleiðis at til ber at síggja støðuna á vegnum her á heimasíðuni ella umvegis appina hjá Landsverki, ið eisini hevur fleiri aðrar tænastur.
Sí yvirlit yvir vegflokkar í landinum – saltaðir teinar eru merktir við reyðum liti.
Sí saltætlanir omanfyri
Hálka
Hvat er hálka?
Rímfrost er tann mest vanliga hálkustøðan í Føroyum. Rímfrost kemur, tá hitin á vegabreytini er undir 0 ˚ C, samstundis sum døggmarkshitin er oman fyri hitan á vegnum.
Døggmarkshitin er tann hitin, sum luftin skal kølast niður til fyri at verða mettað við vatnguvu. Verður hitin minni enn døggmarkið, verður vatnguvan til vatndropar. Veghitin kann vera lægri enn lufthitin, t.d. um morgunin eftir eina kalda nátt.
Nær kemur rímfrost?
Rímfrost kann koma fyri alt samdøgrið, men ein vanlig vandamikil vetrarstøða er, tá vegbreytin er undir frostmarki eftir eina klára vetrarnátt við nógvari vætu í luftini, t.d. har luft streymar inn frá havinum.
Hvat verður gjørt?
Við hjálp av forsøgnum kann í flestu førum sigast frá rímfrosti frammanundan, og tí verður næstan altíð saltað fyribyrgjandi ímóti rímfrosti.
Íslag
Um vetrarnar hoyrist javnan í útvarpinum, at vandi er fyri glerstoyttum vegum. Glerstoyttir vegir er tað sama sum eitt “íslag”; men tað er eisini nakað, sum á donskum eitur “islag”, og hvat er so munurin millum “glerstoyttir vegir” og “islag”?
1. Íslag = glerstoyttir vegir
Avfall (t.d. regn) kann elva til eitt íslag á vegirnar. Hóast avfallið er oman fyri frostmarkið, kann tað elva til eitt íslag – við tað at tað rakar vegin, har hitin er undir frostmarkið.
Eyðkendar støður við glerstoyttum vegum:
Eftir regnveður kann klára í við stórari geisling, t.e. klárum himni. Harvið kann veghitin fella til undir frostmarkið. Tá er vandi fyri glerstoyttum vegum. Eftir regnveður kunnu vegirnir eisini verða glerstoyttir, hóast veghitin ikki beinanvegin fellur til undir frostmarkið, bara hitin í luftini er undir. Glerstoyttir vegir kunnu eftir stutta tíð verða sera hálir.
Glerstoyttir vegir eftir regnveður kunnu koma fyri allan veturin ígjøgnum – tað er hitin í luftini, sum avger tað. Seint um veturin og um várið kunnu glerstoyttir vegir eisini koma fyri orsakað av frystum távatni ein sólskinsdag, um kavi liggur í fannum fram við vegunum.
2. Íslag = regn sum frystur
“Íslag” kemur fyri við veðurlíkindum, har luftin vanliga er køld, men í nakrar fáar hundrað metrar hædd er eitt heitari luftlag við hita yvir frostmarkið. Í fallinum ímóti jørðini nær avfallið tí at smelta, men tað verður kølt av aftur í nánd av jørðildinum. Tað kallast undirkølt regn. Tá ið droparnir raka jørðina, verða teir sprændir út og frysta beinanvegin og verða til eitt íslag á vegum og øðrum yvirflatum.
“Íslag” kemur bara fáar ferðir fyri um árið í Danmark og er mest vanligt síðst á vetrinum ella tíðliga um várið.
Bæði glerstoyttir vegir og svarthálka kann henda so knappliga, at vegirnir ógvuliga skjótt kunnu gerast glerstoyttir. Tí má ráðast til, at ferðin verður sett nógv niður.
Hvat verður gjørt, tá tað kavar?
Kavi og kavarok hevur stóra ávirkan á framkomuna á vegunum og á útreiðslurnar til vetrarhaldið. Tá ið tað kavar eitt sindur, kann kavin bræðast burtur við salti, men kavar tað illa, má kavin ruddast. Um tað er gjørligt, verður saltað fyribyrgjandi, áðrenn tað fer at kava fyri at forða fyri, at kavin verður koyrdur fastur av ferðsluni á vegunum.
Meðan tað kavar, verður kavin ruddaður av vegunum við kavaplógvum. Tá ið tað er hildið uppat at kava, verður aftur saltað fyri at taka burtur kavan, sum eftir er og forða fyri, at vegirnir ikki verða glerstoyttir.
Vegsalt
Hvørt ár verða nógv tons av salti spreidd út á landsvegirnar. Á henda hátt slepst undan nógvum álvarsomum óhappum. Kortini eru deildar meiningar um vegsalt. Nógv halda, at saltið ger, at bilarnir rusta, og at tað skaðar umhvørvið. Hetta er partvíst rætt, tó skaðar salt ikki eitt nýmótans akfar. Harafturat er salt eitt neyðugt evni, sum forðar fyri, at kavi og ísur frysta fast á vegunum og tryggjar, at fólk koma skjótt og trygt fram.
Saltað verður fyribyrgjandi. Tað vil siga, áðrenn tað verður hált. Sostatt verður saltmongdin minni, og av tí at saltið í dag verður vætað við saltvatni, verður spart upp til heili 30% av salti.
Plantur og vegsalt
Saltið hevur tíanverri nakrar neiligar avleiðingar fyri trø, runnar og lendið fram við vegunum. Tað kann hava við sær skaða á plantur, eitt nú misvøkstur, følnaðir kantar á bløðunum, seinri spretting, og at leyvið fellur ov tíðliga. Í serliga álvarsomum førum kann vegsaltið gera, at trøðini doyggja. Besta ráðið er at seta runnar og trø minst tveir metrar frá vegi ella kanti á gongubreyt.
Krøv í sambandi við asfaltarbeiðir
Landsverk tilskilar sær rætt til at krevja, at tað verður asfalterað umaftur við slitlagið, eftir at vegurin hevur sett seg. Umframt hetta leggur Landsverk dent á, at skeringin tvørtur um vegin er 40 stig, og at slitlagið er av sama slagi sum í verandi vegi, soleiðis at slitið framyvir verður javnt.
Á markinum millum skoytini skal verandi asfalt fresast 5 cm niður, so at nýggja asfaltið kann leggjast við eini umskaring á 20 cm yvir tað gamla lagið. Fyri at sleppa undan frostspreingingum millum umskaringarnar verða skoytini innsiglaði við bitumen ella líknandi, fyri at væta ikki skal sleppa til. Normaltvørskurður - kaðalgrøv
Víst verður annars til, at asfaltarbeiði yvirhøvur skal fremjast eftir ávísingunum “Asfaltarbeiðir”, frá januar 2011


text:
George Washington
George Washington (f. 22. februar 1732 í Virginia - d. 14. desember 1799 í Virginia) var fyrsti forseti hjá USA, 1789-1797. Hann var eisini amerikanskur herovasti í amerikanska frælsisstríðnum.
George Washington varð føddur í Virginia og var langabbasonur ein enskan niðursetumann í USA. Fyrst gjørdist hann landmátari, men hann las eisini herstjórnarfrøði. Í 1750-árunum var hann í hjálandaherinum. Hann umboðaði Virginia fyrstu tingseturnar tíðliga í amerikanska frælsisbardaganum og gjørdist hægstráðandi fyri amerikanska herinum. Washington var eisini valdur fyrsti forseti í USA í 1789 og sat í tvey fýraáraskeið. Seinastu árini var hart stríð ímillum føderalistarnar (samveldismenninar), sum tóku undir við einum sterkum samveldisstýri, og republikanarnar, sum løgdu mest dent á rættindini hjá einstaka borgaranum og samveldisríkjunum.
Sí eisini[rætta | rætta wikitekst]


text:
Bústaðarsølan stig fyri stig
Umhugsar tú at selja, er tað eitt gott hugskot at leita tær ráðgeving hjá ognarmeklara ella advokati. Á tann hátt kanst tú fáa eina meting av bústaðnum umframt ráðgeving um sølutilgongdina.
Eisini mæla vit tær til at tosa við okkum tíðliga í tilgongdini, so tú kanst fáa greiðu á, hvussu eina søla fer at ávirka tíni fíggjarviðurskifti.
Annaðhvørt tú selur sjálv/ur ella brúkar serkøna ráðgeving, kann tað vera skilagott at fáa ein serkønan at gera eina meting av húsunum. Á tann hátt fært tú eina ábending um, hvønn prís tú kanst vænta tær.
Privat søla setur krøv til tín
Um tú ynskir at selja bústaðin uttan at brúka ognarmeklara ella advokat, sparir tú útreiðslurnar til hesa ráðgeving. Hinvegin setir hetta sera stór krøv til tín, tí tað er ein rúgva av viðurskiftum, ið tú skalt hugsa um, tá ið tú selur eina ogn. Minst til, at tú hevur ábyrgd av, at allar upplýsingar, ið tú gevur keypara, eru rættar. Um tú gert okkurt mistak, kann tað enda við einum endurgjaldskravi. Tí kunnu pengarnir til serkøna ráðgeving í flestu førum væl løna seg.
Serkøn hjálp kostar, men gevur tryggleika
Velur tú at brúka ognarmeklara ella advokat, fært tú serkøna hjálp frá fólki, ið dagliga taka sær av bústaðarsølu, og sum tí hava holla vitan innan økið. Tú kanst velja, um tú vilt hava ráðgeving til alla sølutilgongdina, ella um tú bert vilt hava hjálp til t.d. virðismeting, húsaskoðan og skeyti.
Velur tú at fáa serkøna hjálp til alla tilgongdina, verða øll praktisk viðurskifti í sambandi við søluna avgreidd fyri teg. Advokatur ella ognarmeklari lýsa bústaðin til sølu fyri teg og taka sær av boðum, ið koma inn, umframt at bústaðurin verður sýndur fram fyri áhugaðum keyparum fyri teg. Eisini verða øll neyðug skjøl gjørd, eins og tú hevur vissu fyri, at alt verður gjørt eftir forskriftunum.
Tá keyparin er funnin
Tá keyparin er funnin og prísurin avtalaður skal keypsavtalan undirskrivast. Vit mæla tær til at fáa serkøna hjálp til tess at tryggja, at øll fíggjarlig og løgfrøðilig viðurskifti verða rætt handfarin. Tosa tí við ein advokat ella ognarmeklara, tá ið søluavtalan skal gerast.
Um tú selur sjálv/ur, skalt tú eisini seta teg í samband við okkum, tá ið keyparin er funnin, so vit kunnu avtala, hvagar peningurin frá søluni verður fluttur.


text:
Tað er eindømi, at landsins størsta kommuna fær 72 milliónir krónur, ella meir enn 10 prosent, í meirinntøkum eitt skattaár. Tá skuldi mann trúð, at kommunan stóð væl í tí. Tí, áðrenn hesar 72 milliónirnar, hevur kommunan havt aðrar 800 milliónir krónur í skattainntøkum at klára seg fyri í 2015.
Árið 2016 er ikki hálvrunnið, og longu hevur meirilutin í Tórshavnar býráð játtað alla meirinntøkuna burtur. Ikki eitt oyra er eftir av teimum 72 milliónunum. Hvør einasta króna fer til útreiðslur, sum ikki vóru ætlaðar ella ikki settar á fíggjarætlanina.
Afturgjald av lánum átti at staðið á fíggjarætlanini. Tað gjørdi tað ikki. Nú verða 16 mió kr goldnar burturav meirinntøkunum. 12 milliónir krónur fara til lestraríbúðirnar í Kommunuskúlanum. Tær stóðu heldur ikki á fíggjarætlanini, og býráðnum varð sagt, at hendan byggiætlan fór ikki kosta kommununi eina krónu!
Eldraøkið hevði sum væntað einar 10 milliónir í halli í 2015. Teir pengarnir eru nú játtaðir av meirinntøkunum. Haraftrat eru eldraøkinum játtaðar 8 milliónir av meirinntøkunum til at fíggja hall í ár. Aðrar fýra eru játtaðar til hetta sama hall av óbrúktum rakstri.
Ársins hall á eldraøkinum verður ætlandi 13,3 mió kr. Tá verður roknað við sama rakstri sum í fjør og ongum nýggjum átøkum. Men eldraøkinum tørvar mangt slíkt, skal tænastan verða á einum nøktandi stigi.
Ongi stig eru enn tikin til tað, men 7 mió krónur eru játtaðar til fríðkan og viðlíkahald í býnum, 5 milliónir til Tórsvøll, 2 mió til Mullers pakkhús, 1,5 mió til svimjihøll, 2 mió kr til asfalt, 1,2 mió til húsaumsiting, 1 mió til fótbóltsvøll í Hoyvík og 1,8 mió til bankan í Niels Finsensgøtu.
Sum sæst her, hevur samgongan á Vaglinum verið sum gribbar eftir hvørjum oyra, ið kom inn í meirinntøkum. Ikki bert hava tey brúkt inn á bein av fíggjarætlanini 2015, tey hava eisini brúkt allar meirinntøkurnar eftir nøkrum fáum døgum.
Oman á alt hetta, verður nú lagt til brots at fíggja tann stóra Skúlan á Fløtum til helvtar við bankalánum. Ólíka betri hevði verið, at hjúklað varð meiri um tær óvæntaðu meirinntøkurnar. Tvey og hálvfjerðs milliónir krónur høvdu rokkið til at gjalda ein heilan fimting av tí, sum skúlin ætlandi kostar.
Av berum grammleika upp undir býráðsval mugu pengarnir fyri skúlan nú takast sum lán! Eyðkennið hjá breiðu samgonguni er, at hon hevur fingið lítið av sínum ætlaða politikki í lag, og nógv av tí, sum er farið av bakkastokki, hevur verið illa frágingið og merkt av alstórum seinkingum og dýrkanum, eitt nú trappan, brúgvin, bankin og sjóvinnuhúsið.
Tí verða tær neyðugu íløgurnar nú hongdar um hálsin á komandi býráð og skattaborgarum í nógv ár fram í tíðina. Hetta skeiðið við javnaðarflokkinum einsamøllum í meiriluta við fólkaflokki og sambandi sum lærhvølpum hevur av sonnum verið – og fer at gerast – ein dýrur umgangur fyri Tórshavnar kommunu.
Jógvan Arge varaborgarstjóri í Havn


text:
Yvirskrift av onkrum slag
Hjálparfólk / mentorar
Tvey hjálparfólk eru knýtt at útbúgvingini í Masterlæru.
Hjálparfólkini hava bæði ein persónligan og fakligan leiklut, og eru her fyri at stuðla og hjálpa tykkum lesandi. Soleiðis virka tey sum mentorar hjá tykkum. Hjálparfólkini luttaka í allari undirvísing, soleiðis at tey eru til reiðar at stuðla og leiða arbeiðstímum, workshops og seminarum sum koma afturat fyrilestrum og undirvísing. Eisini eru tey virkin í granskingarverkæltanartilgongdini, sum fer fram gjøgnum alla lestrarhálvuna. ... meira her.
Mynd 1:
Mynd 2:


text:
Orð og lag: Páll Oddur Lamain Rubeksen
Mín besti vinur er homoseksuell.
Hann ætlar sær at byggja eitt spildurnýtt bordell.
Sjeikurin hjá honum er gamli Per.
Tey siga, at hann bøssast við russiskum maner.
Sjálvur eri eg eitt sadistiskt svín.
Meðan tey pínast, drekki eg franskt sera dýrt, gott vín
Mínir fangar dáma sera væl mín stíl.
Sum sadistur kann eg ikki tilláta mær at ikki hoyra ýl.
Mín familja ræðist meg sum berur pestur.
Tey siga, at eg skuldi verið geldur sum ein ordiligur hestur.
Men sum prestur kann eg ikki øtast við.
Eg havi bæði Fanan og Gud víð mína lið. Við mína lið.
Tað ber ikki til.
Hvat halda fólkini um tað?
Hvat heldur mannamúgvan um tað?
Hvat heldur Jørðin um tað?
Hvat halda gudarnir um tað?
Tú ert ein sigoynari
Sigoynari, Sigoynari, Sigoynari, Sigoynari á Vaglinum.
Sigoynari á Vaglinum.
Sigoynari, Sigoynari, Sigoynari, Sigoynari, Sigoynari á Vaglinum.
Sigoynari á Vaglinum.
Nú syngja tit øll við mínum songi.
Her liggi eg við einum krabbameins rumenskum drongi.
Tí katólskir prestar ringja ofta til mín,
so hesin drongurin skal so sanniliga gerast til drýl.


text:
Ársaðalfundur verður 21. mars
Ársaðalfundurin hjá Suðuroyar Sparikassa P/F verður mikudagin 21. mars 2018 kl. 16.00. Fundurin verður á høvuðsskrivstovuni hjá Suðuroyar Sparikassa, Vágsvegur 60, Vágur.
Fyri at hava rætt til at møta á ársaðalfundinum skulu partaeigarar, fólk við fulltrú og umboð fyri fjølmiðlar í seinasta lagi fríggjadagin 16. mars 2018 kl. 16.00 hava tekna seg til fundin á deildini í Vági ella Tórshavn.
Tak niður
Innkalling til ársaðalfund 2018
Fulltrú
Brævatkvøða
English
Proxy
Letter Ballot


text:
Um ráðið
Búskaparráðið varð sett á stovn í 1995. Ráðið hevur til uppgávu at fylgja við búskaparligu gongdini í landinum og ráðgeva um búskaparlig viðurskifti.
Búskaparráðið hevur til uppgávu at fylgja við búskaparligum viðurskiftum í landinum og at
koma við óheftari búskaparligari ráðgeving og frágreiðingum um búskaparligu gongdina.
Tað er ásett í lógini fyri Búskaparráðið, at tað skal gera tvær konjunkturfrágreiðingar
árliga, sum verða almannakunngjørdar 1. mars og 1. september. Skrivarauppgávan hjá
Búskaparráðnum er við avtalu løgd til Fróðskaparsetur Føroya at røkja.
Búskaparráðið hevur tríggjar limir, sum landsstýrið setur eftir tilmæli frá setursráðnum á Fróðskaparsetri Føroya. Limirnir eru valdir fyri eitt fýraáraskeið. Ráðið skipar seg sjálvt við einum formanni. Limirnir skulu hava útbúgving sum búskaparfrøðingar.
Tað fyrsta ráðið fór til verka tann 1. januar 1997.
Løgtingslóg um Búskaparráð


text:
Bygdaball verður í Miðvági
Lýsing16-10-2017 - 20:44 - Jóanis Albert Nielsen
BYGDABALL
verður tann 21. oktobur í bygdarhúsinum í Miðvági.
Seinasta freist at tilmelda seg er mikudagin tann 18. oktobur,
Atgongurmerki fæst, við at flyta kr 350,- á konto 9181 5099910 í Betri banka
Minnist til at viðmerkja navn á tíiðkeypt verður fyri!
Ber ikki til at flyta peningin, so kann ringjast á tlf.: 216010
Á skránni verður m.a.forrættur, høvuðsrættur, dessert, tónleikur, undirhaldog frásagnir.
Eftir borðhaldið er dansur.
Við í atgongumerkinum er umframt matin,eitt glas av vín, øl, ciderella sodavatni.
Dyrnar lata upp kl. 18:30 og lata aftur kl. 19.08
18 ára aldursmark
Miðvágs Bóltfelag-Áhugafelagið Gleimur-MiðvágsRóðrarfelag


text:
Innanduravenjingin byrjar aftur týsdagin 28. september
26. Sep 2010
Nú summarið er av og heystið stendur fyri durum, eru tað mong í gleða seg til innanduravenjing hjá Treysti í Badmintonhøllini. Nú er stundin...
les meir
Pól heldur fyrilestur í EIK
24. Sep 2010
Mikukvøldið 29. september kl. 19.00 fer okkara Pól at halda fyrilestur m.a. um 7 marathon í 6 dagar í EIK í Bøgøtu. Á fyrilestrinum...
les meir
Væleydnað KALSOYAR RENNING
18. Sep 2010
Fjórða árið á rað skipaði Treysti í gjár fyri Kalsoyar Renning. Luttøkan var aftur hesuferð sera góð, og vóru tað yvir 100 luttakarar...
les meir
Her er leinkja til myndir frá Renn fyri heilsuna sum var í góðveðrinum í morgun.....
11. Sep 2010
Myndir frá Renn fyri heilsuna.....
les meir
Í morgin kl. 11 verður seinasta RENN FYRI HEILSUNA í ár
10. Sep 2010
Í morgin verður átjanda og seinasta seinasta “Renn fyri Heilsuna” á hesum sinni. Tað byrjaði leygardagin 8. mai, og hevur tað verið runnið fyri...
les meir
Marnar gull og silvur, og Jan Elmar silvur í DMung í vikuskiftinum
05. Sep 2010
Um vikuskiftið hava fimm ungir rennarar luttikið í DM fyri ung í Glostrup. Upprunaliga skuldi kappingin haldast í Ballerup, men av tí, at ein høvuðsumvæling...
les meir
Hugnalig hugnaløta
20. Des 2008
Tað var sera hugnalig hugnaløta, sum bleiv fyriskipað í Badmintonhøllini dag Fyrst skal sendast ein stór, stór tøkk til tær dámurnar, ongin nevnd og...


text:
Umvæla bústaðin
Áðrenn tú byrjar
Hvussu nógv skal gerast, er tíðin til umvælingina væl vald, og fer tað at løna seg? Ætlar tú tær at umvæla ella umbyggja, eru nógv viðurskifti, sum eru verd at hava í huga, áðrenn tú fert í holt við arbeiðið.
Lønar tað seg?
Hóast tú ikki hevur ítøkiligar ætlanir um at selja bústaðin, er tað umráðandi, at íløgan hongur saman fíggjarliga. Tað vil siga, at tú fært pengarnar aftur, um tú velur at selja í framtíðini?
Orkumeting
Tað kann vera skilagott at fáa eina orkumeting av húsunum. Á tann hátt fært tú eina greiðari mynd av, hvussu nógva orku húsini brúka. Harvið fært tú eina góða mynd av, hvørjar umvælingar eru neyðugar, og hvussu tú best kanst raðfesta tær.
Hvussu við fígging
Tað er umráðandi, at tú fært tey fíggjarligu viðurskiftini í rættlag, áðrenn tú fert í gongd. Tí mæla vit tær til at tosa við okkum so tíðliga í tilgongdini sum gjørligt. So veitst tú, júst hvat tú hevur ráð til, og hvat tú møguliga mást útseta. Er talan um orkusparandi tiltøk ella umhvørvisvinarligar ábøtur, sum t.d. nýggj vindeygu, tekju ella nýggja orkuskipan, kann tað loysa seg at kanna møguleikan fyri at fáa Orkulán við lagaligari rentu.
Er tíðin væl vald?
Áðrenn tú kemur alt ov langt í fyrireikingunum, mæla vit tær til at hugsa um, hvørt tíðin til umvælingina er væl vald. Er tað nú, tú hevur umstøður og orku til at umvæla ella byggja um? Tað kann vera rættiliga avbjóðandi at fara undir slíkt stórt og krevjandi arbeiði - kanska serliga, um tú hevur smá børn, og um tú ætlar at gera arbeiðið sjálv/ur.
Flyta í staðin?
Tað kann væl vera, at umbyggingin er júst tað rætta fyri teg og tína støðu. Tó kann tað vera skilagott at hugsa um, hvørt tað lønar seg betur at selja verandi bústað og keypa ein nýggjan, sum hóskar til tín tørv.
Hugsa um hetta áðrenn fundin í bankanum
- Hevur tú aðrar ætlanir, sum tørva fígging? Umhugsar tú eitt nú at keypa bil, summarhús ella annað? Hav hetta við í huganum.
- Hvussu er tíðarætlanin fyri byggingina? Hugsa um, nær arbeiðið byrjar, nær rokningarnar skulu gjaldast, og nær tú væntar, at alt verður liðugt.
- Hvussu nógvan pening skalt tú brúka? Fá t.d. ein handverkara at geva tær eitt tilboð uppá umvælingina.


text:
Skrivað hevur Anita Hermansdóttir Eidesgaard
Gjárdagurin var góður, og tað var gott lag bæði á tjaldingar- og festivaløkinum. Hóast nógv høvdu verið har kvøldið fyri, so vóru tey flestu í góðum lag aftur í gjár.
Har vóru fleiri, sum fóru á konsert hjá Konni Kass, og fyri tey, sum dáma tónleik hennara, var tað ein góð og væleydnað konsert.
Har vóru nógv fólk á tjaldingarøkinum líka til midnátt, tá tey flestu fóru at lurta eftir konsertini hjá MØ. Tey flestu fóru til gongu til Syðrugøtu, har festivaløkið er, meðan onnur fóru við bussi. MØ var eitt sindur seinkað, men tað er nakað, sum verður væntað av tííkum konsertum. Tað eru ymsar meiningar um, hvussu hennara tónleikur er. Tí eru eisini ymiskar meiningar um, hvussu góð konsert hennara var í gjár. Hóast hetta, so var tað lív í undir konsertini.
Les eisini: Ummæli: konsert í heimsklassa á Gøtusandi
Í dag ...
er longu gott lag á tjaldingarøkinum, tí G! paradan er farin í gongd. Orka, Suspekt og Desert Mountain Tribe fara at spæla á sandinum í kvøld. 200 verður eisini at hoyra á spæliplássinum. Har eru nakrar konsertir afturat tí, men tað eru allarhelst hesar, sum fara at fáa ungdómin við í kvøld.
Í morgin ...
verður millum annað Alphaville at hoyra, sum spæla monsterhittið ”Forever young”. Hóast hetta er ein bólkur, sum tiltrekkir tey eldru, so kann tað væntast, at bólkurin eisini fær tey ungu við. Hóast vit hava hoyrt Danny and The Veetos ofta, so verða teir eisini at hoyra í morgin. Eg ivist ikki í, at teir fara at fáa nógvar áskoðarar, hóast vit hava hoyrt teir fyrr.
Tað er endaspurturin, sum verður í morgin og væntast kann tí, at morgindagurin verður eitt rimmarball. Tí G! er bert eina ferð um árið!
Tað er tó heilt sikkurt, at tey ungu vera mest á tjaldingarøkinum um hesar dagarnar, eins og undanfarnu árini.


text:
Fígging til byggingina
Áðrenn tú fert í holt við byggiarbeiðið, mæla vit tær til at fáa greiðu á fíggjarligu viðurskiftunum. Tað vil siga, at tú skalt gera av, hvussu byggingin skal gjaldast. Hevur tú tørv á at læna pening til byggingina, mást tú samstundis gera tær greitt, hvussu eitt nýtt lán fer at ávirka tíni yvirskipaðu fíggjarviðurskifti og títt peningaliga rásarúm í gerandisdegnum.
Vanliga verða byggiverkætlanir fíggjaðar við egnari samansparing umframt einari samanseting av ymsum lánum:
Rætta lánið til tín
Júst hvussu tíni hús skulu fíggjast, og hvat slag av láni er tað rætta til tín, veldst um, hvussu tíni samlaðu fíggjarviðurskifti síggja út. Møguliga hevur tú fleiri smærri lán, ið kunnu leggjast saman og harvið geva tær eina mánaðarliga sparing.
Bílegg ein fund
Vit taka altíð støði í tínum ynskjum og møguleikum. Saman finna vit røttu loysnina til tín.
Áðrenn fundin í bankanum
Tað er ein fyrimunur, um tú hugsar um hetta, áðrenn tú kemur á fund:
-
Hvussu nógv fer tilfarið og arbeiðið í sambandi við byggingina at kosta, og hvussu nógvan pening hevur tú tørv á at læna? Fá t.d. ein handverkara at geva tær eina prísmeting ella eitt tilboð.
-
Hevur tú aðrar ætlanir, sum tú hevur tørv á at læna pening til? T.d. til nýggjan bil, summarhús, uttanlandsferðir ella annað? Hav hetta í huganum, tá ið tú gjøgnumgongur tíni fíggjarviðurskifti og tínar lánsmøguleikar.
-
Hvussu er tíðarætlanin fyri byggingina? Hugsa um, nær arbeiðið byrjar, nær rokningarnar skulu gjaldast, og nær tú væntar, at alt verður liðugt.


text:
FLAGGSTENGUR SKULU TRYGGJA DØNUM VALDIÐ Í ARKTIS
Nógv bendir á, at danska stjórnin heldur seg kunna tryggja sítt vald í Arktis við at flagga við føroyska og grønlendska flagginum í Danmark, hóast stjórnin samstundis roynir at avmontera allar royndir at nýskipa stjórnarskipanarlig viðurskiftini við gomlu hjálondini. Í Føroya-nevndini fríggjadagin samanbar Lars Løkke Rasmussen Føroyar og Grønland við Møn og Bornholm.
Eg skal ikki leggja Lars Løkke Rasmussen undir at vilja brúka okkara flaggdag og tær 534 almennu donsku flaggstengurnar til at tøla føroyingar, so vit skulu halda, at danski staturin ber bæði kenlsuligan og politiskan alsk til Føroyar sum tjóð. Men ymiskt rørist í og kring donsku stjórnina í hesum døgum, sum er ófrættakent.
Retorikkurin ímóti nýskipan av stjórnarskipanarliga grundarlagnum í Føroyum og Grønlandi og ímóti víðkaðum uttanríkispolitiskum heimildum harðnar dag um dag.
Okkara sjálvsavgerðarrættur verður púra yvirdrivið defineraður sum at taka loysing, og Lars Løkke Rasmussen blæsur seg upp á sokallaða ríkisfundinum og sigur rættiliga beint fram, at hann heldur tey gomu hjálondini vera óærlig, tá tey vilja staðfesta sjálvsavgerðarrættin. Ein rættur, sum danir annars sjálvir hava staðfest í skrivi til ST í 2005.
Í fólkatinginum standa bæði hann og uttanríkisráðharrin fastir uppá, at Danmark bara talar við einari rødd í uttanríkispolitiskum málum, og at føroyingar og grønlendingar mugu smyrja seg við, at ES-limalandið Danmark hevur buktina og báðar endarnar, líka mikið hvørji áhugamál standa upp á spæl fyri gomlu hjálondini, sum ikki eru partur av ES.
Samanbera Føroyar við Bornholm og Møn
Á fundinum við Føroya-nevndina fríggjadagin hevði Lars Løkke hug at samanbera føroysk og grønlendsk uttanríkispolitisk viðurskifti við tey hjá Bornholm og Møn.
Føroyingar mugu skilja, segði hann, at danska stjórnin kann ikki loyva sær at lata Føroyum og Grønlandi víðari uttaníkispolitiskar heimildir, tí tað kann gerast fordømi fyri, at Bornholm og Møn fóru at krevja somu rættindi!
Spyrjast kann, hvussu logikkurin er samanskrúvaður, tá hann bæði vil hátíðarhalda dagin, tá føroyingar ímóti donskum vilja fingu tjóðarmerkið viðurkent fyri 75 árum síðan, og samstundis púra ignorerar, at Danmark var partur av búskaparliga áganginum hjá ES ímóti Føroyum í silda- og makrelstríðnum fyri tveimum árum síðan. Stongsulin í Danmark lýsti sera væl, hví Føroyar mugu hava ræðið á øllum amboðum, sum kunnu brúkast at verja okkara búskaparligu áhugamál.
Arktiska sambandið
Fyrr í vikuni segði Peter Taksøe-Jensen, strategurin, sum leggur kósina fyri danska uttanríkispolitikkin í framtíðini, at Danmark skuldi fyrst og fremst leggja dent á Arktis, tí har hevur Danmark nakað at skula hava sagt.
Í ljósinum á hesi donsku strembanini skal spenningurin millum Føroyar og Danmark um uttanríkispolitiskar heimildir og sjálvsavgerðarrætt síggjast. Tí uttan Grønland og Føroyar er Danmark eitt norðurevropeiskt appendix í uttanríkispolitiskum høpi.
Í grundini er hetta greið donsk tala. Føroyar skulu ikki halda, at tær verða fataðar sum annað enn Bornholm og Møn. Tí mugu vit í Føroyum sjálv taka neyðug stig í sjálvbjargnismálum – við ella uttan danska góðkenning. Tá fer at bragda, tí tað plagar tað. Kanska kunnu vit halda fólkaatkvøðuna um grundlógina 25. apríl, so flaggað verður fyri úrslitinum eisini í Danmark.
Annars hevði Arctic Journal eina beinrakna lýsing av danska flaggmálinum í vikuni. Undir yvirskriftini ”A Kingdom for a Flagpole” spyr netavísin speiskliga: ”Hvussu nógvar flaggstengur krevjast fyri at halda saman upp á eitt kongsríki? Svarið kann væl gerast 534!”
Magni Arge, fólkatingsmaður fyri Tjóðveldi


text:
James Joyce
James Augustine Aloysius Joyce (2. februar 1882 – 13. januar 1941) var ein írskur rithøvundur og yrkjari.
Joyce er ein av teimum mest týðandi rithøvundunum í 20. øld. Hann er føddur í Dublin sum tann elsti av 10 børnum, ið yvirlivdu barndómin, í einari katólskari familju, sum at byrja við kláraði seg rímuliga væl, men sum seinni kom illa fyri peningaliga. Sum seks-ára gamal kom hann á kostskúla hjá jesuittunum. Hann gekk á Belvedere College í Dublin frá 1893 til 1897. Sum 16-ára gamal tók hann frástøðu frá katólsku trúnni. Í 1898 byrjaði hann at lesa á University College í Dublin, hann læs enskt, franskt, italskt og filosofi. Í 1903 fór hann til París har hann eftir ætlan skuldi lesa medisin og náttúruvísundi, men tað gjørdi hann ikki so nógv burturúr. Eftir nakrar mánaðir í París, noyddist hann heim aftur til Dublin, tí mamman var sjúk av krabbameini. Tað stuttu tíðina hann var í París settu tó síni spor, tað var har at hann lærdi um symbolistiskar og realistiskar bókmentir. Hann var so heima nakrir mánaðir eftir at mamma doyði, og forvann sær pening við at arbeiða sum ummælari, privatlærari og sangari, samstundis sum hann drakk illa. Hin 16. juni 1904 møtti hann fyri fyrstuferð Nora Barnackle, sum hann seinni giftist við (1931). Joyce skrivaði henda dagin inn í bókmentasøguna við at lata handlingina í Ulysses fara fram júst henda dagin (sum nú verður nevndur Bloomsday eftir høvuðspersóninum Leopold Bloom). Eftir stuttari tíð fóru tey bæði úr Írlandi, fyri bert at koma aftur at vitja av og á. Tey búðu fyri tað mesta í Trieste, París og Zürich. Tað fyrstu tíðina starvaðist Joyce fyrst og fremst sum mállærari, fyri at kunna klára seg peningaliga, hann undirvísti bæði á Berlitz-skúlum og privat, men hann bleiv eisini kendur fyri síni góðu evnir til at læna pening. Seinni gjørdist hann bundin av at fáa peningaliga stuðul, og tað var serliga tann enski bókaútgevarin Harriet Shaw Weaver sum syrgdi fyri, at hann kundi savna seg fullkomiliga um at skriva.
Fyrsta útgáva hansara kom í 1900. Tað var eitt essay um sjónleikin hjá Henrik Ibsen Når vi døde vågner. Samstundis byrjaði hann at skriva yrkingar. Hann brúkti ein serligan frágreiðingar teknikk við flótandi røðum við ein sjálvan.
Kendasta verkið hjá James Joyces, Ulysses, var útgivin á hansara 40-ára føðingardegi, hin 2. februar 1922. Tað er ein parafrasa yvir Homers Odysse; bókin byggir á fleiri av sera persónligum upplivingum hjá Joyce, sum hann letur høvuðspersónin Bloom uppliva í Dublin. Av tí at teir sum tryktu bøkur og teir ið ummældu bøkur mettu partar av verkinum at vera pornografiskt, so var tað undirtrykt í Onglandi. Í USA forðaði postverkið útbreiðsluna av bókini við báli og brandi.
Franska týðingin kom út í februar 1929.
Hin 6. desember 1933 fríkendi dómarin John H. Woolsey Ulysses fyri at vera pornografiska, og longu í februar 1934 varð verkið útgivið í New York.
Ulysses er eitt høvuðsverk innan modernistiskar bókmentir, og við Finnegans Wake heldur James Joyce fram við sínum málsligu royndum í uppaftur størri mun enn fyrr.
Tá Joyce doyði í 1941 var næstan blindur orsakað av einari eygnasjúku.
Útgivið[rætta | rætta wikitekst]
- Stephen Hero (skrivað 1904–6, útgivið 1944)
- Chamber Music (yrkingar, 1907)
- Giacomo Joyce (skrivað 1907, útgivið 1968)
- Dubliners (stuttsøgur) (1914)
- A Portrait of the Artist as a Young Man (1916)
- Exiles (sjónleikur, 1918)
- Ulysses (1922)
- Pomes Penyeach (yrkingar, 1927)
- Collected Poems (yrkingar, 1936)
- Finnegans Wake (1939).
- Giacomo Joyce (yrkingar, 1968)
- James Joyce’s Letters to Sylvia Beach, 1921-1940 (1987)
Keldur[rætta | rætta wikitekst]


text:
Føroyski ritbúnaðurin Totalview, sum hevur fleiri enn 100.000 brúkarar í 13 londum, hevur nú fingið enn fleiri brúkarar. Formula hevur nú í góð 15 ár selt ritbúnaðin Totalview uttan fyri landoddarnar, og í farnu viku eydnaðist tað at fáa enn eina fittliga sølu.
Norska kommunan Sandefjord Kommune hevur í útboði valt føroyska Totalview fram um aðrar skipanir. Í Sandefjord Kommune starvast umleið 3500 fólk. Sandefjord liggur uttan fyri høvuðsstaðin Oslo, og er fólkaríkasta kommunan í Vestfold-økinum við yvir 45.000 íbúgvum.
Gott samstarv við føroyskar stovnar og fyritøkur er fyritreytin fyri sølu uttanlands
Tørvurin og avbjóðingarnar hjá kommunum í Føroyum og uttanlands eru í stóran mun tær somu. Samstarvið við føroysku kommunurnar um Totalview hevur tí gjørt sítt til, at tað er møguligt at selja loysnina til aðrar kommunur uttanlands.
Totalview er ein starvsfólka- og leiðsluloysn, sum Formula mennir til smærri og miðalstórar fyritøkur og stovnar í Føroyum og uttanlands. Loysnin verður seld umvegis umboð í teimum ymisku londunum. Eitt umboð á staðnum hevur tann fyrimun, at tey kenna tørvin á staðnum, men upprunin og fyritreytin fyri, at hettar letur seg gera, er heimamarknaðurin.


text:
Stjórnmálafrøði
Stjórnmálafrøði er grein innan samfelagsvísundina, sum fæst við skipaða gransking av politiskum fyribrigdum í síni heild. Føroyska heiti eigur Zacharias Wang. Evni: Ástøði um statin, vald, politiskar flokkar og skipanir, umframt ideologiir, ið verða brúkt í eini stjórnmálafrøðiligari lýsing av politisku stovnunum og flokkunum seinastu øldina, og hvussu hesir eru broyttir, sum umstøðurnar eru broyttar. Í hesum sambandi verður somuleiðis lýst, hvussu politisk mentan og áhugabólkar ávirka gongdina.


text:
Orð og lag: Jákup Eli Joensen
Eg fór ein túr í Perluna fyri,at keypa eina skál av chips
Men seinni gloymdið eg,at eg hevði einki slips
Man mátti vera fínur fyri,at skulla sleppa inn
Tað var tá eg sá teg sita,og eta slikkipinn
Tú tók í mína hond,og tú bað meg koma við tær
Eg fylgdi aftaná,og eg spurdi ikki hvar
Tú spurdi meg,so tivandi um tú kundi vera genta mín
Og so segði eg,ja eg kann vera sjeikur tín
Niðurlag:
Tí eg vil ei lata teg fara nakran veg,og gloyma heila lorti um
teg,tí eg havi leita svakur síðan eg var 15 ár
So vissi nakar roynir,at skora teg,ja so má hann helst spara
seg,eg vil ikki bara lata teg fara so.
Men hví skal tað vera liðugt,vit hava tað,so gott
Vit fáa mat í munnin,og vit sova væl í nátt
Vit eiga klæðir,og pengar,so okkum tørvar onga neyð
Um vit vóru nakin,ja so vóru vit næstan deyð
Niðurlag:Tí eg vil ei lata teg fara nakran veg,og gloyma heila lorti um
teg,tí tú hevur broytt mítt lív,frá tí eg var deprimeraður
So vissi nakar roynir,at skora teg,ja so má hann helst spara
seg,vissi tú frýggjar við nøkrum standi eg ei model
Millumspæl:Tí okkara kærleiki er bleytur,hann hevur varða síðan tá
Men vissi naka roynir eftir teg skal eg knalla honum
frammaná


text:
Lógtingslóg um afturlatingartíðir fyri handlar
Løgtingslóg nr. 38 frá 27.04.2005
Broytingar eftir 1. januar 1999 og kunngerðir
Nr. 38
27. apríl 2005
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1. Lógin fevnir um handlar, ið selja í smásølu.
§ 2. Handlar, ið koma undir lógina, hava loyvi at hava opið frá kl. 06.00 til kl. 23.00 mánadag til leygardag. Handlarnir skulu vera afturlatnir frá kl. 23.00 leygarkvøld til kl. 06.00 mánadag, umframt halgidagar og jólaaftan.
Stk. 2. Er flaggdagur gerandisdagur, er bert loyvt at hava opið til kl. 12.00
Stk. 3. Seinasta sunnudag undan jólaaftan er tó loyvt at hava opið frá kl. 14.00 til kl. 23.00.
Stk. 4. Hóast ásetingarnar í stk. 1-2 kunnu kommunustýri eftir umsókn loyva handlum at hava opið á stevnum og undir størri fremmandavitjanum.
§ 3. Ásetingarnar í § 2 eru ikki galdandi fyri:
1)
Handlar, sum bert ella í mestan mun selja gerandisvøru, og hvørs søluøki ikki er størri enn 250 m2.
2)
Handlar, sum bert ella saman við vøru, nevnd í nr. 1, selja brennievni til motorakfør umframt aðrar vørur við tilknýti til motorakfør, og hvørs søluøki ikki er størri enn 250m2 (bensinstøðir).
3)
Handlar, sum í mestan mun selja plantur, blómur, kransar o.l. umframt urtagarðsvøru.
4)
Handlar í framsýningarhølum o.l.
5)
Handlar á flogvølli.
6)
Apotek og handkeypssølur hjá apotekum.
7)
Sjálvsølur (automatir).
Stk. 2. Handil, sum ikki eyðsýnt er minni enn 250 m², skal, fyri at koma undir nr. 1 ella nr. 2, kunna skjalprógva, at søluøkið ikki er størri enn 250 m², og skal hetta skjalprógv vera til skjals á staðnum.
§ 4. Brot á § 2 verður sektað við bót.
Stk. 2. Feløg v.m. (løgfrøðiligir persónar) kunnu koma undir revsiábyrgd eftir ásetingunum í kapittul 5 í revsilógini.
Stk. 3. Er brotið framt av landinum, eini kommunu ella einum kommunalum felagsskapi, kann landið, kommunan ella kommunali felagsskapurin verða sektað.
§ 5. Henda løgtingslóg kemur í gildi 1. apríl 2005.
Stk. 2. Samstundis fer úr gildi løgtingslóg nr. 56 frá 8. mai 1991 um afturlatingartíðir fyri handlar, sum broytt við løgtingslóg nr. 34 frá 16. apríl 1996.
Tórshavn, 27. apríl 2005
Jóannes Eidesgaard (sign.)
løgmaður
Lm. nr. 46/2004


text:
Tit, sum fara í 10. flokk, verða biðin um at avgreiða ynskini innan 22.05.2018. Hetta gera tit við at klikkja á leinkjuna niðanfyri.
Góðu foreldur og næmingar! Sum nakað nýtt hava vit á Skúlatrøð tikið upp samstarv við Gist&Vist um matpakkaskipan í skúlanum. Hetta merkir, at framyvir ber til hvønn skúladag at bíleggja matpakka heimanífrá, sum síðani verður latin skúlanum til matarsteðgin. Bíleggingin skal tó verða avgreidd áðrenn kl. 7:30 um morgunin. Til ber eisini at bíleggja matpakkar fyri fleiri dagar í senn. Skipanin byrjar mánadagin 16. apríl 2018, men til ber longu nú at bíleggja. Fyrstu ferð skal tú tó stovna teg sum brúkara.
Til ber at lesa meira um skipanina her
Dánjal Danielsen (DD) -flokslærari FØR-LA-ÍTR
Bina Klakstein (BK) -Støddfrøði
Hanna Y. Sólbjørg (HYS) -EN-ÍTR
Vitalia Black (VB) -SØ-KR
Bergljot G. Johannesen (BeJ) -DA
Eyðbjørn Jacobsen (EyJ) -Alis/Ev
Tórfinnur Hentze (TH) -Lívfrøði
Eggjað verður næmingum at vera so nógv í skúla sum gjørligt. Um foreldur tó ynskja at biðja næmingi frí, kann flokslærarin geva fríloyvi upp til tveir dagar. Er talan um fleiri enn tveir dagar, skal skrivlig umbøn sendast skúlanum til teldupost: skulatrod@skulin.fo.
Er næmingur sjúkur, eigur heimið at boða flokslæraranum frá skjótast gjørligt við at senda sms ella ringja til 22 71 78, ella senda t-post til danjal.danielsen@skulin.fo


text:
Besti mátin at ogna sær vakurt mál og málburð er at hava góð fyridømi.
Við tað at málsliga støðið verður lagt alt fyri eitt, sum barn verður borið í heim, ræður um, at tosað verður blídliga við og uttan um barnið og at hildið verður fram við vøkrum og góðum málburði, sum tað veksur, og m.a. at dúgliga verður sagt tí frá søgum.
Talaða málið hevur mestan týdning, men tá ið farið verður undir lesnað, ræður somuleiðis um, hvussu málið í tekstunum er.
Sum tilkomin kunnu vit bøta munandi um okkara egna mál við at geva okkum far um málið hjá stílmeistarum sum Tróndi Olsen, Sigurði Joensen, Heðini Brú og Mikkjali á Ryggi fyri bert at nevna nakrar - umframt Sagnir og ævintýr og sagnir og fólkalívsmyndir í Anthologiini.
Aðrar grundir enn málsligar eru eisini til at lesa klassikarar okkara. Men hjá teimum, ið hava til arbeiðis alment at bera móðurmálið fram, og øðrum ið fáast við at røkja móðurmálið, er hetta einsamalt sjálvsøgd grund til at lesa og gáa eftir málinum hjá stílmeistarum okkara.


text:
Orð: Victor Danielsen
Lag: Ludvig Mathias Lindeman
1. At lívið varð ljóst,
at gleði hvønn dag skuldi fylla mítt bróst,
eg helt, tá ið verðin mær vælkomnum beyð,
tá sólin skein fagurt, og rósan stóð reyð;
at æra og ríkdómur fyri mær lá,
eg hugsaði tá.
2. Men dreymurin bleiv
so stuttur, sum toka og tám burt hann dreiv;
bert saknin og sorgina fekk eg til gest,
og heimurin sveik, tá hann lovaði mest,
og óttin og mótloysið spurdu meg nú:
Hvat til livir tú!
3. Ja, hvat, hvat var tað,
sum eg hevði livað í dag eftir dag!
Tað synd bert og gudloysi, dárskapur var,
og hvat, um hin tráður, til lívið helt mær,
var brostin, og sál mín til dómin var seld
og Helvitis eld!
4. Og vónloysi tá
meg fylti, og eina Guds vreiði eg sá;
eg hevði ei dirvi at liva, og tó
enn meiri eg óttaðist deyðan, sum stóð
á vegnum og hótti og talaði so:
Skjótt, skjótt fært tú boð!
5. Tá hoyrdi eg, at
í mín stað Guds Sonur seg krossfesta læt;
hann rætti til mín sína frelsandi hond,
tók burt mína byrði, skar av míni bond;
ja, bert í hans blóði mín sál frelsu fann,
mín friður er hann!


text:
Millum stóru og sterku kvinnurnar hjá Serbia, sum skulu spæla móti Føroyum í næstu viku, er ein av evnaríkastu kvinnuligu hondbóltsleikarum í heiminum.
Skrivað: Sára Jógvansdóttir
Turið til topplið í Íslandi
Mikudagin gjørdu Turið Arge Samuelsen og Hondbóltsfelagið Haukar á Hafnarfirði avtalu um, at Turið spælir við besta kvinnuliðnum hjá Haukum kappingarárini 2018/19 og 2019/20.
Fríkast: Danir á føroyska landsliðnum
Kjak hevur stungið seg upp um hondbóltsspælarar, sum ikki hava føroysk ættarbond, skulu kunna spæla á føroyskum landsliði, nú málverjin hjá Neistanum, Nicholas Satchwell, er úttikin til bruttohópin hjá A-landsliðnum.
U16 landsliðið vann á U18 hjá Skjern
U16 landsliðið hjá Føroyum er í hesum døgum á venjingarlegu í Danmark. Í dag vóru tveir venjingardystir á skránni. Føroyar vunnu annan teirra.
Allan til Íslands
Allan Norðberg verður ikki at síggja í hvítu og reyðu STÍF blusuni næsta kappingarár. 24 ára gamli strandingurin hevur nevnliga gjørt ein tveyára sáttmála við íslendska felagið í Akureyri, KA.
Bruttohópurin móti Danmark úttikin
Nú byrja fyrireikingarnar hjá A-landsliðnum hjá monnum til EM-undankappingina. Fyrstu dystirnir eru í oktober ímóti Danmark og Montenegro.
Faxe Kondi heldur fram sum steypastuðul
Hondbóltssamband Føroya og Faxe Kondi hava gjørt nýggja stuðulsavtalu.
Bruttohópurin hjá kvinnum úttikin
Føroyar hava tveir dystir eftir í EM-undankappingini hjá A-landsliðnum við kvinnum, á hesum sinni. Fyrri dysturin er 30. mai á heimavølli móti Serbia og seinni dysturin er 3. juni á útivølli móti Svøríki.
Tey bestu í hondbólti
Árliga hondbóltsgallaveitslan var í gjárkvøldið, har bestu spælarar, venjarar og dómarar vórðu heiðraðir.
Lív er danmarkarmeistari
16 ára gamla Lív Poulsen úr Vestmanna vann danmarkarmeistaraheitið fyri U16 í gjár. Hon spælir við FC Midtjylland, sum vann finaluna á Skanderborg. Úrslitið var 25-24.


text:
Captain Fantastic í Havnar Bio 11/9 kl. 20.00
Gott kvøld, hetta er ein stuttlig avbjóðing at “innleiða” ein film.
Eg havi lisið meg fram til, at hetta er ein søga um uppaling, um at veksa til og hvørjar raðfestingar hava týdning at gera í lívinum.
-
in Ymiskt
-
Created: 21 October 2017
Jógvan Philbrow
Ennivegur 21
Fuglafjørður
Tlf. 288576
teldupost: This email address is being protected from spambots. You need JavaScript enabled to view it.
Útbúgvin námsfrøðingur í 2002, tá Føroya Læraraskúli.
Starvast sum námsfrøðingur á einari vøggustovu frá mars 2002 til oktober 2004.
Starvast sum leiðari á Frítíðarskúlan hjá Fuglafjarðar kommunu, seinni Kambur, frítíðarskúli og dagstovnur fyri tey 6 ára gomlu, frá nov. 2004 til mai 2012.
Nevndarlimur í Føroya Pedagogfelag, har eg havi veri skrivari og næstformaður. Frá mai 2005 til august 2014.
Leiðari á Stropanum, dagstovnur hjá Fuglafjarðar kommunu, á Kambsdali, byrjaður í mai 2012 til apríl 2015. (www.stropin.fo)
Nú Formaður í Føroya Pedagogfelag, valdur á aðalfundinum 11. apríl 2015.
-
in Ymiskt
-
Created: 07 October 2015
Faroese Nature
http://jogvan.info/index.php/um-meg/2-ymiskt?layout=#sigFreeId668245cab0


text:
Orð: Ókent svenskt tónaskald
Lag: Fólkalag
Týtt úr norskum: Inga Simonsen
Upprunaheiti: Virkelig ungdomsglede
1. Sanna ungdómsgleðin er at kenna Gud,
ja, at vera frelstur og eiga hann til lut,
meðan ein er ungur at ganga á tí veg,
har sum Harrin sjálvur fylgist við mær her.
Niðurlag: Takk, at tú meg frelsti, tá eg ungur var,
takk, at blóð títt rann, ja, fyri okkum har.
Takk, at tú gekst vegin til kvølfullan deyð
fyri meg at frelsa út úr synd og neyð.
2. Sanna ungdómsgleði verðin ei mær gav,
nei, eg sakk bert djúpt í syndarinnar hav;
men tú, Harri, fann meg, hjálp tú sendi mær,
og í ungdómsárum fylgist eg við tær.
3. Sanna ungdómsgleði tú ei fáa kann,
um tú vrakar Jesus og ei velur hann,
hann, sum lá og stríddist í Getsemane,
og at enda lív sítt gav hann fyri teg.


text:
Sverri Egholm
19.05.2017 - 17:07
Tíðindi > Samfelag & Politikkur > Landspolitikkur
- Løgmaður er trælur hjá Sonju Jógvansdóttir. Samgongan er trælur hjá Sonju Jógvansdóttir. Landið er trælur hjá Sonju Jógvansdóttir.
So bersøgin var Bill Justinussen, tingmaður fyri Miðflokkin, frá tingsins røðarapalli, tá uppskotið um misálit á løgmann varð umrøtt.
Les eisini: Sonja við andstøðuna: Vísið tykkum sum menn
Sambært løgtingsmanninum hevur Sonja Jógvansdóttir ov nógv vald. Hon er seytjanda og avgerandi atkvøðan. Um samgongan ikki ger, sum Sonja sigur, missir samgongan meirilutan.
- Tað er ein politisk avgerð, sum løgmaður hevur tikið (at tulka §14, stk. 2, sum yvirtikið málsøkið, blaðm.). Fyri at varðveita maktina. Fyri at varðveita Sonju Jógvansdóttir. Hetta er ein maktkampur, segði Bill Justinussen, tingmaður fyri Miðflokkin.
Seinni í kvøld skal løgtingið taka støðu til misálitið. Nær tað verður, er óvist.
Fylg orðaskiftinum her


text:
Orð: Julie von Hausmann
Lag: Friedrich Silcher
Týtt: Símun P. Djurhuus
1. So tak tú mínar hendur og leið meg fram,
til barn títt heim er komið í Himmalhavn!
Eg kann ei ganga eina, ei nakað stig;
men einki ilt meg sakar við tína lið.
2. Tú fjal mítt veika hjarta við náði her!
Í gleði sum í sorgum tú ugga ber;
lat til títt hjarta renna títt barn við skund,
lær tú meg trygt at hvíla á trúargrund!
3. Um nærleiki tín stundum ei kennist her,
so veit eg tó, at náðin, hon ævig er;
so tak tú mínar hendur og leið meg fram,
til barn títt heim er komið í Himmalhavn!


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Røða og myndir frá jólatræshaldinum 2008
Góðu børn, góðu foreldur, góðu ommur og abbar og aðrir vestmenningar.
Nú er jólatræið enn einaferð tendrað. Hetta er eitt afturvendandi tekin um, at jólini aftur nærkast. Jólini eru størsta kristna hátíðin og eisini hátíðin, har familjan og hugnin verða sett í hásætið. Jólini eiga at verða merkt av hesum báðum, vit mugu hvørki gloyma gleðiboðskapin ella at gleða og gleðast saman við okkara næstu.
Jólini eiga at vera merkt av gleði, hugna, samanhaldi og samveru; men kortini eru tey hjá mongum vorðin ein tíð, har jólastákan og jólahugni eru vorðin jólaskundur og jólastrongd. Hetta er ein skeiv gongd, tí jólini skulu vera ljósið hesa myrku árstíð. Hesin boðskapur sæst í jólasálminum “Jólaklokkan aftur ringir”:
Gongur tú á trongum vegi,
bangnir tankar treingja inn,
einki kann sum jólagleði
lýsa upp títt myrka sinn.
Hoyr hin væna einglasongin
ljóða við hvørt klokkuslag,
tá skal vónin lætta veingin
rætt sum fyrsta jóladag.
Jólini eru nógv merkt av gávum. Hóast gávurnar alsamt eru vorðnar fleiri og størri, so tykist gleðin at geva og fáa ikki at vaksa eins nógv. Kanska enntá øvugt, vit eru alt ov sjáldan nøgd við gávurnar.
Eg haldi, at vit eiga at steðga á og hugsa um hesa støðuna. Høvdu enn størri og enn dýrari gávur gjørt okkum lukkuligari? Ella kann trupulleikin vera, at gávurnar ikki eru tær røttu og heldur ikki givnar í røttum anda?
Vit geva óivað gávur, sum móttakarin vil hava, men ikki hevur brúk fyri. Í mongum føri er gávan eins virðismikil, sum t.d. skúlagongd í 1 ár hjá foreldraleysum barni í 3. heiminum, kortini kenna vit ikki stórt takksemi ella stórvegis nøgdsemi.
Kanska skuldu vit givið aðrar gávur, enn vit plaga. Vit kundu givið hvørjum øðrum færri og smærri gávur og eisini givið gávur, sum eru ókeypis. Ein tílík gáva kundi verið at givið familjuni, børnunum, vinunum og kenningunum størri part av okkara tíð. Onkur heldur kanska, at henda gáva er lítilsverd og ov bílig - harafturat er hon torfør at pakka inn. Men eg vænti tó, at hon kann gerast tann dýrabærasta gávan av øllum í ár. Tí løturnar saman við øðrum kunnu ikki keypast aftur. Tit fara eisini at leggja merki til, at henda gáva ikki einans er til hini, men hon er samstundis ein gáva, sum tit geva tykkum sjálvum - hon gevur jólagleði og tekur jólastrongd. Og um tit halda tykkum geva ov lítið, so eru nógvir blóðfátækir “næstar” úti í heimi, sum eru takksamir fyri allar gávur.
Allarstørsta gávan er tó ikki ein, sum vit geva hvørjum øðrum, men hon er kortini givin okkum - henda gáva er orsøkin til jólini. Fyrstu jólanátt boðaði eingilin okkum: “Óttist ikki, tí sí, eg kunngeri tykkum eini stór gleðiboð, sum skulu verða fyri alt fólkið./ Tí at tykkum er í dag ein frelsari føddur, ...”, eingilin endar sín boðskap við hesum orðum: “... friður á jørð og í menniskjum góður tokki!”
Eg vóni, at vit lata hjørtu okkara upp og geva jólafriðinum, jólagleðini og jólahugnanum innivist.
At enda fari eg at ynskja tykkum øllum eini gleðilig jól og eitt gott nýggjár.
Karl A. Olsen
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
KIRKJAN OG MERKIÐ
Fámjins Kirkja er bygd í 1876, hon er úr gróti, hvítkálkað og takt við fløgugróti.
í kirkjuni hongur tað fyrsta føroyska flaggið, Merkið, sum Jens Olivur Lisberg (1896 -1920) úr Fámjin gjørdi í 1919 saman við Janusi Øssurssyni og Paula Dahl.
Merkið veittraði fyrstu ferð í Føroyum hin 22. juni 1919, møguliga í samband við eitt brúdleyp í familjuni hjá Jens Olivur.
Hann liggur grivin í kirjugarðinum við kirkjuna í Fámjin. Í forkirkjuni stendur ein rúnarsteinur, funnin í kirkjugarðinum, óivað gravsteinur.
Kirkjan undan hesari varð bygd í 1826, í miðøld skal hava verið bønhús í Fámjin.


text:
Grunnurin mentanartiltøk
Grunnurin mentanartiltøk
Freistin at søkja stuðul úr grunninum er 3. apríl 2018.
Tak niður og fyll út umsóknarblað her
Reglugerð fyri grunnin
Grunnurin er ætlaður at stuðla mentanarligum tiltøkum í 2018 í Klaksvíkar kommunu, og fæið, sum er kr. 200.000,-, verður latið eftir niðanfyri standandi ásetingum:
- Mentanarnevndin játtar stuðulin eftir tilmæli frá Mentanardeildini.
- Lýst verður í bløðunum um, at møguleiki er at søkja stuðul, og at freistin at søkja er á miðdegi týs- dagin 3. apríl 2018.
- Tiltøkini, sum stuðul verður latin til, skulu vera almannagagnlig, fjølbroytt og helst við nýhugsan á mentanar- økinum í víðari merking.
- Tiltøk, framførslur, framsýningar o.l. skulu vera í Klaksvíkar kommunu í 2018. Tó kunnu tey eisini vera aðra- staðir, um hildið verður, at tey promovera Klaksvíkar kommunu ella Norð- oyggjar.
- Í umsóknini um stuðul skal vera nágreinilig kunning um innihaldið og eisini eitt fíggjarligt yvirlit, sum greinar kostnaðin av tiltakinum. Kontaktpersónur og ábyrgdar- persónur/felag skal framganga.
- Tiltøk, ið hava egin- ella aðra fígging enn bert kommununnar, hava fyrimun í viðgerðini, um tey annars verða hildin egnað og áhugaverd.
- Meginreglan er, at stuðulin verður latin, tá ið tiltakið hevur verið.Sama verkætlan verður í mesta lagi játtaður stuðul til tvær ferðir.
- Tá ið tiltakið er av, skal frágreiðing og eftirmeting sendast kommununi.
Upplýsast skal í umsóknini
- Umsøkjari - navn
- Adressa
- Teldubústaður
- Dagfesting
- Kontaktpersónur/ábyrgdarpersónur
- Peningastovnur og konto at flyta stuðulin á
- Frágreiðing um tiltakið
- Nær tiltakið verður
- Hvar tiltakið verður


text:
Gjái
Dagstovnurin Gjái heldur til í Gøtugjógv og hevur pláss til 56 børn. Á stovninum er ein vøggustovan og tríggjar barnagarðsstovur: á Helluni, í Gjónni, á Rókini og á Látrinum.
Umframt leiðaran starvast á stovninum 8 námsfrøðingar, 8 hjálparfólk, 2 stuðulsfólk við námsfrøðiligari útbúgving, 1 húsavørður og 2 vaskifólk.
Umhvørvið kring stovnin er sera náttúruvinarligt, og er tí nógv virksemi uttandura tá veðrið loyvir tí. Til dømis kann nevnast strondin, viðarlundin, gjógvin, og grøni hagin, ið umringar lítlu bygdina við Gøtugjógv.
Stovnurin lat upp tann 1. februar 2000, og leggur stóran dent á felagsskap, trivnað, virðing og menning. Hesi virðir innibera at í tryggum rammum at skapa ein gerandisdag við føstum rytmum og virðing fyri hvørjum øðrum at skapa møguleikar fyri trivnaði ígjøgnum spæl, við at menna kreativu evnini og at fáa hóskandi avbjóðingar at leggja dent á, at børn og starvsfólk kenna seg ríkari og glaðari, og mennast í gerandisdegnum.
Okkara námsætlan:
- Barnsins flølbroytni og persónliga menning
- Sosialur førleiki
- Málmenning
- Kroppur og rørsla
- Náttúran og náttúrufyribrygdi
- Mentan
Ársætlanin fyri stovnin er deild upp til 2 mánaðir fyri hvørt av hesum evnum, har hvør stova tilrættisleggur sítt virksemi út frá hesum. Vit hava ígjøgnum árið nøkur felagstiltøk, so sum verkstaðsviku, felags túrar og annað, hvar vit arbeiða tvørs av stovunum.
Tað er av týdningi, at allir partar leggja seg eftir at fáa í lag eitt gott samstarv sínámillum. Um ónøgd er, er umráðandi, at báðir partar tosa opið og beinleiðis við hvønn annan.
Foreldrafundir verða hildnir tvær ferðir árliga.
Á stovninum er eitt foreldraráð.
Tað kemur fyri, at barninum tørvar serliga viðgerð ella eyka stimbran innan ymisk øki. Um vit, ella tit gerast varug við eitthvørt, er umráðandi, at vit tosa opið saman. Hetta fyri at barnsins tørvur verður nøktaður, soleiðis at barnið fær bestu fyritreytir at mennast undir. Stovnurin hevur í samráð við foreldrini møguleika at leita sær serkøna hjálp og ráðgeving frá náms- og sálarfrøðiligu ráðgevingini (NSR).
Vit hava eisini møguleika at fáa ráðgeving frá sosialdeildarleiðaranum hjá Eysturkommunu í samband við barnaverndarmál og annað.


text:
Jupiter kemur á Fuglafjørð við sild
vinna10-10-2017 - 11:30 - Jóanis Nielsen
Jupiter fór í nátt at sigla inn av sildafeltinum norðanfyri við 1.000 tons av sild, sum teir skulu landa til Pelagos í Fuglafirði, Jupiter kemur á Fuglafjørð tíðliga í nátt.
Tey føroysku skipini royna bæði í føroyskum og altjóða sjógvi norðanfyri føroyska markið, tey føroysku skipini á feltinum í dag eru - Norðborg, Næraberg, Slættaberg, Borgarin, Finnur Fríði, Christian í Grótinum og Fagraberg, trý íslendsk skip eru eisini har - Håkon, Jón Kjartansson og Beitir.
Høgaberg verður á fiskileið seint í dag.


text:
Son of Fortune bryggjar tónleik til Mikkeller Tórshavn
Son of Fortune hava gjørt tónleik til nýggju Mikkeller barrina í Bringsnagøtu í Tórshavn. Benjamin Petersen, maðurin handan Son of Fortune hevur í fleiri ár fylgt við, hvat ið rørir seg í bjórheiminum hjá Mikkeller og hetta hevur verið við til at flutt og ment hansara fatan av, hvat bjór skal vera, so tað var ein heiður fyri hann at fáa hesa uppgávu. Við sær til hesa verlætlanina hevði hann Jan Rúna Poulsen.
Áðrenn teir báðir Benjamin og Jan Rúni fóru í holt við at bryggja tónleik bleiv ein hugaroks talva hongd upp við yvirskriftum sum; ”500 ára gomul hús ið hýsa ein av teim mest nýskapandi bryggjarnum í nýggjari tíð", "siðvenja, ið verður pettað sundur og koyrd í eitt rúmdarfar" og "huglag, ið leggur grund fyri felagskapi og góðum práti”. Hetta var við til at seta dám á í meðan teir komponeraðu og improviseraðu tónleik til vertshúsið Mikkeller Tórshavn.
Benjamin samlaði eitt flytført upptøkustudio og síðan varð farið í holt við at taka upp ymsastaðni. Nógv er upptikið á kongaliga konservatoriinum í Keypmannahavn, har Jan Rúni er undir lesnaði, okkurt á konservatoriinum í Aarhus, har Benjamin er undir lesnaði og restin í veitslusalinum á Sofiegården á Christianshavn, beint eftir at stór veistla hevði verið har. Í hesum post-ball stemninginum, har bjórluktur og gott lag enn sat í gólvi og veggjum, hendi okkurt serstakt, siga teir báðir. Teir funnu ta røttu humluna, so at siga, og tað sigst at tónleikurin floymdi úr teimum.
Tónleikurin er tilpassaður hølið og viðgjørdur soleiðis, at hann ikki skal forða fyri eini góðari samrøðu, men bert liggur undir og skapar huglag. Soleiðis sum tað eigur at vera, eftir teirra tykki.
Helmingurin av tónleikinum er nýskrivaður til staðið av teimum báðum limunum í Son of Fortune og restin eru løg, ið fyrr eru útgivin av fantastiskum føroyskum listafólki, ið teir hava valt út til Mikkeller Tórshavn.


text:
Ræðuliga gott!
Sagt hevur verið, at einki kann vera ræðuliga gott; tí er tað ræðuligt, so er tað ikki gott. Orðini eru mótsetningar, so tað stendur eftir. Ella sagt á ein annan hátt – tað er eitt paradoks at seta hesi bæði orðini saman.
Tá tað er
sagt, so má eg viðganga, at mál er livandi. Hetta er ikki bert galdandi fyri
føroyskt, men øll onnur mál við. Málið er sum ein organisma, hon broytist alla
tíðina, eisini tann vegin, vit ikki vilja hava hana at fara. Júst so er við
málinum, vit kunnu verja og gera nógv fyri at varðveita tað, men undan
broytingunum, sleppa vit ikki.
Orð hava tað
fyri at broyta merking sum tíðin líðir frá, serliga tann vegin, at tey heldur,
enn at broyta týdning, fáa eina víðari merking. Hetta noyðast vit at boyggja
okkum fyri, vilja vit tað, ella ei. Gjøgnum alla mína tíð, hevur hjáorðið ræðuliga
verið “skeivt” brúkt, at skilja soleiðis, at tað hevur verið brúkt í skeivari
samanseting ella skeivum samanhangi.
Flestu brúka
hjáorðið ræðuliga til at styrkja um innihaldi av einum lýsingarorði, sum nú í
hesum førinum er gott. Vit fáa ikki steðgað hesum, tað verður brúkarin av
málinum, sum avgerð hetta. Vit hava ígjøgnum ættarlið brúkt orðið í eini
breiðari merking, enn ta upprunaligu. Tað er ikki óvanligt, at orð fara ígjøgnum
hesa mylluna. Tað sama er hent við hjáorðinum ógvuliga, sum nú er at rokna sum
eitt neutralt orð, har tú kanst brúka ógvuliga bæði um ringt og gott, tó hetta
ikki altíð hevur verið soleiðis.
Tað sama ger
seg galdandi, tá ið nýggj orð verða smíðað. Langt frá øll orð finna vegin inn í
málið, tí á onkran hátt hóska tey ikki inn í málið, ella tí, at tað er ikki
musikkur í teimum. Onnur orð, serliga navnorð við veikari bending, falla
væl inn í málið og eru eisini løtt at benda. Fólkið tekur orðið til sín, tað
gerst fólkaogn og verður verandi í málinum og ríkar um tað.
Í orðabókini
finnur tú hesi dømi um, hvussu hjáorðið verður brúkt: “ein
ræðulig fólkarúgva var samankomin” ella hetta: “øll skip fingu ræðuligan fisk”
Orðið
“ræðuliga” hevur við tíðini fingið eina breiðari merking og verður sum hjáorð
brúkt til at styrkja um lýsingarorðið, ella leggja herðing á tað. Tað er tað,
sum vit hava valt í heitinum til hetta átakið.
Ólavur
Jøkladal
samskifti / cand. mag.


text:
Bú- og Heimatænastan í Suðuroy
1. januar 2015 yvirtók kommunurnar í Suðuroy eldraøkið, sum er skipað undir heitinum Bú- og Heimatænastan í Suðuroy.
Evstu ábyrgd fyri Bú- og Heimatænastuna í Suðuroy hevur eitt stýrið, sum er mannað við 9 limum. Borgarstjórarnir í Suðuroynni eru fastir limir, og harumframt verða vald eitt umboð afturat frá Vágs Býráð og eitt frá Tvøroyrar Býráð.
Bú- og Heimatænastan í Suðuroy
Anna Djurhuus, leiðari
Denne e-mail adresse bliver beskyttet mod spambots. Du skal have JavaScript aktiveret for at vise den. tlf: 793501
Lesið meiri um Bú- og Heimatænastuna í Suðuroy her.


text:
Tá Knút og eg fluttu saman, gav mamma Knút eina 'svigermors skarpe tunge
'. Hetta er ein sevjuplanta
, ið ikki krevur serliga nógva stákan og uppmerksemi. Hon hevur yvirlivað nógv, m.a. tveir summar-mánaðir uttan ein dropa av vatni (tá Knút og eg vóru í FO). Hvørja ferð hon fær eitt nýtt blað og gerst størri, fegnist eg um hesa lítlu verkætlan hjá mær.
Seinastu tíðina havi eg hugsað alsamt meira um hesar sevjuplanturnar, og havi fingið mær 4 aftrat
!
Grønir fingrar ftw. Hesar eru smáar og fríðka um íbúðina. Tað næsta verður at fáa fatur á einari Aloe Vera
plantu. Omma hevur altíð havt eina standandi, mamma eftir henni, og nú haldi eg at tað er mín túrur. Tá eg var minni, brendi eg meg eina ferð rættiliga illa, og orsøkin til arrið ikki er minst tvífalt so stórt, er ommusa Aloe Vera.
Hesin áhugin fyri sevjuplantum sæst eisini aftur á inspiratións-mappuni á telduni, sum tit síggja her:


text:
Føroyskir sangtekstir
- Kaggablues
- Kall og Svein ungi
- Kalla meg Babe
- Kalla tað swangah
- Kalli katt
- Kálvsvísa
- Kann eg eiga fulla vissu?
- Kann vera, ikki á fjalli hátt
- Kanska ein dag
- Kanska í dag
- Kanska tú svav
- Kanska um 1000 ár
- Kanst tú gita navnið mítt?
- Kanst tú minnast enn ta tíð
- Kanst tú siga farvæl
- Kanst tú syngja hin songin nýggja
- Kanst tú telja allar signingar
- Kapersber
- Kaptajn Gardar
- Karin
- Karin
- Karl á Bakka-valsurin
- Karolina
- Karry pá breyð
- Káta hornið
- Katrin býr á strondini
- Kavajól
- Kavamaðurin
- Kavaparadís
- Kavarok
- Kavarok á oynni
- Kavin hvarv í gjár
- Kavin kom
- Kæra sál, áh, kanst tú vraka
- Kæra sál, sum ikki enn er vorðin frelst
- Kærasta kvinna
- Kæri góði Gud
- Kæri Jesus, eg vil bíða
- Kæri Jesus, mín Frelsari, Harri
- Kærleikans Hirði, áh, leið okkum milt
- Kærleikans mátt
- Kærleikans Vallaraheim
- Kærleiki
- Kærleiki – trúfesti heim og hjúnalag fylli
- Kærleiki – trúfesti vóru lívssterkar røtur
- Kærleiki Krists, hátt yvir fatan manna
- Kærleiks Gud í himni høga
- Kærleiks hartkór
- Kærleiksboðið
- Kærleiksbrosið
- Kærleiksfult, eymliga Jesus hann rættir
- Kærleiksspor
- Kærleikur til fosturjørð
- Kæru børn, tit vita, hví
- Kelling
- Kellingin saðlar sær
- Kemur tú í kvøld til Jesus
- Kendar gøtur
- Kennir tú blómurnar
- Kennir tú hin gamla sangin
- Kennir tú hitt lítla barnið, sum í Betlehem varð føtt
- Ketchup í eitt jørn
- Kettan og músin
- Keypt varð mín sál frá heiminum út
- Kirkjan hon er eitt gamalt hús
- Kjartan Ólavsson
- Klaksvíkingar treystir
- Klaksvíkingur kvøður
- Klappið í hendurnar
- Klettar og berg skulu einaferð víkja
- Klettar og fjøll einaferð skulu svíkja
- Klettur klovin fyri mær
- Klettur, klovin fyri meg
- Klókari við tíðini
- Klokkan slær, tíðin fer
- Klokkujól
- Klúgv upp á sólskinsfjallið
- Klyvjarossið
- Know him
- Knústur fyri meg
- Kom aftur Jesus
- Kom ber tína byrðu til Jesus
- Kom fylkist øll
- Kom Halgi Andin bjarti
- Kom her mín eingil
- Kom her til mín
- Kom higar, tysta sál
- Kom innar
- Kom kúgaðu kring allan heimin
- Kom nú lítli mín
- Kom nú til Jesus, drála tú ei
- Kom nú til Jesus, kom nú til Jesus
- Kom nú til Jesus, sál
- Kom nú, kom nú, kom og verð við
- Kom og dansa
- Kom og far
- Kom og kvøð, meðan vónir gerast blíðar
- Kom og skoða Frelsara tín á knæ
- Kom øll og verið klovnar
- Kom sig, hvør er hesin frelsarin
- Kom syngið hart um Fámará
- Kom til himmals við mær
- Kom til Jesus
- Kom til Jesus, fá í lag
- Kom til Jesus, særda hjarta
- Kom til Jesus, tú bundna, tú fátæka sál
- Kom til krossin, har er hvíld at finna
- Kom til tín Frelsara, lít hann á
- Kom tú ei við hevnd í hjarta
- Kom tú Guðs heilagi, skapandi andi
- Kom við mær
- Kom, Andi Guds, sum í mær festi búgv
- Kom, andi Guðs, vís okkum vegin
- Kom, angurfulli, náði finn
- Kom, barn, og elska Jesus
- Kom, fram hitt søta ljóðið ber
- Kom, friður av himni, í hjørtuni inn
- Kom, Halgi Andi, okkum lær
- Kom, Halgi Andi, til oss her
- Kom, hvør ein sorgfull sál, og trúgv
- Kom, hvør sál, syng fagnaðarsong
- Kom, kæri Jesus, eg biði
- Kom, kom til Jesus
- Kom, kom, tú syrgjandi, kom, tú, sum líður
- Kom, latið okkum samsint her
- Kom, latum okkum fara
- Kom, lívga verk títt, Gud
- Kom, lívsins Andi, lívga okkum
- Kom, rópa á Gud og tilbið
- Kom, sannleiks andi, vitni ber
- Kom, sæla stund, ið endar neyð og váða
- Kom, síggj Guds Lamb
- Kom, síggj Guds Lamb, áh, síggið hann
- Kom, sum tú ert, nú til Jesus
- Kom, syng tey góðu tíðindi
- Koma
- Koma eg vil til tína keldu, áh, Gud
- Koma skal hin vreiði dagur
- Komi eg til Jesus
- Komi ríki títt við megi
- Komið nú og lýðið á
- Komið til Jesus, drálið nú ei
- Komið til Jesus, øll tit, sum stríða
- Komið, alt er til reiðar!
- Komið, børn, nú og hoyrið um Golgata kross
- Komið, hvør vil vísdóm læra
- Komið, stór, og komið, smá
- Komið, tosið um Jesus
- Komið, treingjandi og fátæk
- Komu á leið tína mótgongd og trongd
- Kongaríkið í Bábylon
- Kongur konga er á sigursferð
- Kongur lívs míns hann er
- Kongur míns lívs, eg krýni teg
- Konutátturin
- Kópakonan
- Koyr á HB
- Koyr alt tað gamla vekk
- Koyr okkurt í mína hosu
- Koyra, koyra
- Koyrið á mínir landsmenn
- Krákan
- Krákukvæði
- Krákuliðið á herferð
- Kræsin
- Krígspensionisturin
- Kring Harrans himnatrónu stendur skrýtt hitt frelsta lið
- Krist reis upp frá deyða
- Krist, lambið Guðs, tær heiður ver
- Kristi hermenn, síggið Merkið
- Kristi krossur er mín heiður
- Kristi ríka, milda sinni
- Kristi stríðsmenn, gyrðið tykkum
- Kristin Háberg
- Kristin Háberg doyr
- Kristin Háberg fer til himmals
- Kristin Háberg leingist
- Kristin Háberg minnist
- Kristus á krossinum
- Kristus er svarið til heimsins stóru neyð
- Kristus er upp risin
- Kristus er vorðin mær vísdómur Guðs
- Kristus føddur er í dag
- Kristus føddur er í fjósi
- Kristus frelsir til fulnar
- Kristus livir
- Kristus mítt lív nú er, Himmalin mítt heim
- Kristus reis frá deyðum
- Kristus reis upp triðja dag – halleluja
- Kristus sum reisti sítt ríki á jørð
- Kristus, í vón eftir tær
- Kristus, kongur, kærleiks kelda
- Kristus, tú ert keldan góð
- Kristus, vilt tú krossin halda
- Krossin havi eg nú tikið
- Krýndur við Guds dýrd tú ert
- Kuffert
- Kúgaður undir krossinum tunga gongur nú Jesus Golgata mót
- Kúgvin hevur fýra bein
- Kunngjørd er náði undurfull
- Kunnu vit finna ein vin sum Jesus?
- Kúr ei sál, sum av vónloysi, longsli ert skerd
- Kúra og klaga
- Kvæði um Føroyar
- Kvæðið um Hargarbrøður
- Kvinna! O, tín trúgv er sterk
- Kvinnur
- Kvirra
- Kvirra um fjøll og fløtur
- Kvøða til Klaksvíkina
- Kvøða til Nólsoynna
- Kvøða til nýggja Betesda
- Kvøða til pinkubarnið
- Kvøða til Victor Danielsen
- Kvøld
- Kvøld á Tinganesi
- Kvøldardøggin
- Kvøldarskuggar um foldina fara
- Kvøldarsólin
- Kvøldarsólin setir handan fjallið
- Kvøldarstjørnan bjarta
- Kvøldbøn
- Kvølfulla stund á Golgata hin morgun
- Kvørkveggjan og eg
- Kyndaravalsurin
- Kyndil vinnur á mál
- Kynsligt flopp
- Kyrie eleison
- Kyss ein eingil hvønn morgun


text:
Kubanar vilja hava føroyskan fisk
Tá amerikanski forsetin Barack Obama og kubanski El Jefe, Raoul Castro, hin 17. desember 2014 boðaðu frá, at USA og Kuba fóru undir eina tilgongd at normalisera viðurskiftini landanna millum, kveikti tað nýggjan áhuga fyri Kuba. Tað gongur ongin vika uttan prominentar vitjanir í kubanska høvuðsstaðnum, hóast landið bert telur 11 milliónir fólk.
Hvørja einastu viku er ein parlamentarisk nevnd á vitjan, og sjálvur fekk eg høvi at vitja býin og landið saman við uttanlandsnevndini hjá fólkatinginum í døgunum frá 22. til 26. september. Frammanundan var nevndin nakrar dagar í Washington og kunnaði seg um viðurskiftini hjá USA við Kuba og onnur aktuell politisk viðurskifti har.
Eg hitti hvørki Fidel ella Raoul á hesum sinni. Teir vóru fult upptiknir, tí í somu viku vitjaðu bæði iranski forsetin Hassan Rouhani, japanski forsetin Shinzo Abe, palestinski leiðarin Mahmoud Abbas og indiski varaforsetin Hamid Ansari í Havana.
Kubanar tóku kortini væl ímóti, og vit vóru á fundi við uttanlandsnevndina hjá kubanska tjóðartinginum, uttanríkisráðið á Kuba MINREX og ráðið fyri uttanríkishandil MINCEX. Og tey vóru ikki heilt eiðasør, tá tað kom til áhuga fyri Føroyum.
Áhugi fyri samstarvi við Føroyar
Á síni vitjan í Føroyum fyri stuttum hitti kubanski sendiharrin í Danmark, Yilliam Gomez Sardinas, millum onnur landsstýrismenninar í fiskivinnumálum Høgna Hoydal og uttanríkis- og vinnumálum Poul Michelsen. Tá vórðu umrødd ymisk møgulig vinnulig viðurskifti at samstarva um. Helst var tað orsøkin til, at kubansku myndugleikarnir buðu mær á serligan fund við deildirnar í kubanska fiskimálaráðnum, CARIBEX, sum umsita allan innflutning og útflutning av fiski og aling á Kuba.
Elio Rodriguez Perdomo, ambassadørur og stjóri fyri deildini, sum fevnir um Evropa og Kanada í uttanríkisráðnum, staðfesti, at tey høvdu noterað sær áhugaverda frásøgn frá Yilliam Gomez Sardinas, sendiharra, sum vitjaði í Føroyum herfyri. Hann vildi fegin virka við til at fremja eitt samskifti millum londini – og vísti serligan áhuga fyri samstarvi viðvíkjandi fiski- og alivinnu.
Pedro Zamoro, sum varðar av handilsligu viðurskiftunum við Evropa í handilsmálaráðnum, mælti beinleiðs til, at føroyskar fyritøkur og myndugleikar komu á vitjan, so samskifti kundi fáast í lag um ymsar samstarvsmøguleikar.
Vilja keypa fisk beinleiðis úr Føroyum
Umboðini fyri CARIBEX løgdu tíðliga kortini á borðið og søgdu, at teir vistu ikki so nógv um føroyska fiskaframleiðslu, men høvdu nú funnið útav, at teir keypa fisk úr Føroyum – eitt nú laks og saltfisk. Men hann verður keyptur gjøgnum spanskar, portugisiskar og kinverskar sølukanalir. Teir ynsktu alt fyri eitt at fáa samband við føroyskar útflytarar, so farast kundi undir beinleiðis innflutning úr Føroyum.
Marknaðurin, teir hugsaðu um í fyrsta lagi, er fiskur til vaksandi ferðavinnumarknaðin, sum setir krøv til rávøru av høgari góðsku. Marknaðurin er ikki stórur, men veksur skjótt, tí ferðavinnan er í stórum vøkstri. Laksurin fyllur nógv, og saltfiskur og høgguslokkur er eisini eftirspurdur. Síðan eru onnur fiskasløg við meiri eksotiskum nøvnum so sum Mahi mahi, Merluza, Fogonero og Basa.
Í øðrum lagi kann eisini makrelur vera áhugaverdur, tí tað er fiskur, sum er væl umtóktur millum kubanar.
Menna fiskaframleiðslu og selja kvotur
Kubanska fiskimálaráðið sýndi eisini áhuga fyri samstarvi og menningí aðrar mátar innan fiski- og alivinnu. Fiskivinnuvirksemið hjá teimum snýr seg mest um hummara og rækjur, sum eisini sæst aftur á øllum matstovum og í útflutningstølunum.
Teir hava ongi skip av týdningi og hava hug til at skipa joint ventures og management-avtalur av einum hvørjum slag, sum kann vaksa um virðisøkingina í fiski- og alivinnuni. Hesar vinnur fylla ikki nógv í dagsins Kuba, m.a. tí landgrunnurin er lítil og sjógvurin heitur.
Kuba eigur eina toskakvotu við Flemish Cap, sum portugisar hava fiskað fyri teir seinastu árini undir eitt ára avtalum. Hóast CARIBEX ikki umsitur kvotuna, so vildu teir kanna, hvørt føroyingar kunnu bjóða seg fram til at fiska kvotuna við Flemish Cap.
Fiskimálaráðið og uttanríkis- og vinnumálaráðið hava fingið frágreiðing um áhugan hjá kubanum fyri samhandli og samskifti við føroyska vinnu og myndugleikar.
Á hvørjum ári er ein EXPO ráðstevna og messa í Havanna. Í ár liggur hon fyrst í november, og upplýsingar fáast á hesi leinkjuni http://foro.feriahavana.com/es/. CARIBEX, sum stendur fyri øllum handli við fiski, tekur eisini lut á messuni.
Christiansborg, 2. oktobur 2016.
Magni Arge, fólkatingsmaður


text:
Innsavnarar
Tilfarið í bandasavninum er fingið til vega úr ymsum ættum. Elstu upptøkurnar eru tær, sum Hjalmar Thuren úr Danmark gjørdi longu í 1902, honum á baki kom Haakun Grüner-Nielsen í 1928. Síðani hava fleiri savnarar ferðast um landið fyri ymiskar stovnar ella av egnum áhuga. Her finnur tú kunning um nakrar teirra. Fyribils hava vit valt at skriva um savnarar, so hvørt sum vit fáa loyvi at nýta teirra upptøkur, men ætlanin er sum frá líður at hava stuttar lýsingar um allar savnarar í savninum.


text:
Tvístøða kjaksending 26 - Øll sendingin
Kjaksending við Hera Joensen, Sunnevu Mohr og Arna Zachariassen. Tóri Højgaard er vertur.
Spurningur 1: (1:35) "Hey tit. Eg havi uppdagað at ein í míni nærmastu familju stjelur. Eg havi leingi havt mistanka og brádliga ein dagin bleyv mistankin váttaður og eg veit nú við vissu at viðkomandi stjelur. Hesin persónurin sum eg eri góður við stjelur lutir frá okkum í familjuni. Tað kann vera klæði ella ting. Ofta er tað ymiskt sum hevur virði. Eg havi tosað við makan hjá mær um hetta og vit vita ikki hvussu vit skulu fara víðari við hesum ella um vit yvirhøvur skulu tað. Vit vita ikki um nakar annar hevur uppdagað hetta. Vit hava umhugsað bara at ansa betur eftir okkara tingum tá viðkomandi vitjar. Vit hava eisini umhugsað at konfrontera viðkomandi um hetta. Og so hava vit eisini umhugsað at fortelja nærmastu familjuni um hetta sum eg havi funnið út av. Hvat halda tit er tað “rættasta” at gera í hesum førinum?"
Spurningur 2: (16:10) "Eg eri ein ungur maður við stuttari útbúgving. Eg havi tey seinastu árini havt trý ymisk størv. Tvey av teimum vóru í privatu vinnuni og eitt var hjá tí almenna. Felags fyri øll størvini er at eg havi havi kent tað soleiðis at arbeiðsbyrðan við tíðini blívur tyngri og tyngri. T.v.s at eg skal klára meir og meir uppá somu, ella minni tíð. Felags fyri øll arbeiðini er eisini at samskifti við stjóra ella leiðara er lítið og einki og sum oftast ógreitt.Sum dømi kann eg nevna at tá arbeiðshátturin skal broytast ella aðrar broytingar vera framdar á starvsplássinum sum ávirka okkum starvsfólk nógv, so verða starvsfólkini á ongan hátt tikin við í hesar avgerðir og vit verða heldur ikki kunnað um hesar broytingar fyrrenn tær skulu fremjast í verki. Eitt annað dømi er at eg í øllum størvum havi saknað at fáa feed-back ella eitt heraklapp av og á. Í øllum førum er støðan til endans soleiðis at eg eri útbrendur, frustreraður og skuffaður. Eg eri givin í øllum størvunum tí eg havi sjálvur sagt upp. Nú siti eg heima aftaná enn einaferð at hava sagt meg úr starvi. Eg eri keddur, føli meg útnyttaðan, sjálvsálitið er í botn og eg havi lítið mót um at finna eitt annað arbeiði eg trívist í.
Sigast skal at eg altíð leggi stóran dent á at gera mítt arbeiði til lítar og eg elski at arbeiða. Eg veit at eg gevi mítt alt tá eg eri til arbeiðis og eg sakni at fáa tað sama aftur frá einum stjóra ella leiðara. Faktist sakni eg leiðslu tá eg eri til arbeiðis. Nú ársins leiðarar vóru kosnir, hevur nógv verið tosað um júst hvat ein góður leiðari er.
Eg siti eftir við hesum spurningum:
1. Er tað bara eg sum upplivið hetta?
2. Eri eg kanska ov kensluborðin?
3. Man tað vera eg sum eru trupuleikin og ikki arbeiðsumstøðurnar?
4. Havi eg kanska bara verið óheldigur?
5. Hvat skal eg gera fyri ikki at enda í somu støðu eina ferð afturat?"
Spurningur 3: (34:50) "Tá ið søgur um brotsverk eru at lesa í útlenskum miðlum, kemur tað ofta fyri at tann ið er undir illgruna verður nevndur við navni. Hetta kemur – so at siga – ongantíð fyri í Føroyum. Heldur ikki tá ið talan er um kend fólk. Er tað rætt at gera so? Eiga vit ikki at vera varðin við at nevna fólk við navni, um so er at tey nú eru ósek tá ið avtornar? Hinvegin, so haldi eg at tað er fínt at man nevnir navni, um so er at viðkomandi er dømdur. Hvat halda tit?"
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
So ymisk og tó
Reyðmaðkurin hvørvur úr troyttari jørð
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Sambandsflokkurin áhugaverdan landsfund 10. mars 2018
26. februar 2018
Landsfundur Sambandsfloksins verður fjølbroyttur og spennandi. Bárður S. Nielsen, floksformaður, verður í politiska brennideplinum, og Lars Løkke Rasmussen, forsætisráðharri, er gestur á landsfundinum. Um kvøldið verður veitsla
Sambandsflokkurin heldur landsfund 10. mars 2018 við spennandi skrá. Bárður S. Nielsen, formaður, skipar politiskt kjak. Hann nemur m.a. við ovurstóra raksturin, samgongan stendur fyri. Eisini hvussu flokkurin vil endurreisa grundarupphæddina í fólkapensjónini, og hvussu Føroyar kunnu gerast eitt ríkari samfelag fyri øll. “Stjórnarskipanin” er á skrá, m.a. hetta, at Tjóðveldi vil hava hana at standa oman fyri Grundlógina.
Fólk fáa høvi at gera viðmerkingar og at seta tingmanningini spurningar.
Forsætisráðharrin, Lars Løkke Rasmussen, er gestur á landsfundinum. Hann fer at halda røðu og bera flokkinum eina politiska heilsan.
Fundurin verður leygardagin 10. mars 2018, kl. 08.30-15.30, á Hotel Hafnia í Tórshavn, og um kvøldið kl. 19.00 verður veitsla.
Sum partur av skránni verða framløgur um virðisøking í útflutningsvinnuni og viðgerðartrygd fyri allar føroyingar.
Jens Pauli Petersen frá Faroe Origin fer at greiða frá avbjóðingum í flakavinnuni, og hann fer eisini at greiða frá meirvirking, rakstri, sølu og marknaði, og hvussu Føroyar kunnu gerast matvøruframleiðari heldur enn at vera rávøruframleiðari.
Brian Smedemark frá Trygd fer at greiða frá, hvørjar møguleikar føroyingar hava fyri at tekna privatar tryggingar og soleiðis fáa skjótari sjúkraviðgerð. Hetta er eitt ískoytið til verandi viðgerðir í sjúkrahúsverkinum.
Eftir Landsfundin verður skipað fyri veitslu á Hotel Hafnia, kl. 19.00. Upplýsingar um tilmelding til veitsluna eru at finna á heimasíðuni hjá Sambandsflokkinum: www.samband.fo og á Facebooksíðu floksins.
Um spurningar eru viðvíkjandi landsfundinum ella veitsluni, kann ringjast á tlf. 312492. Møguleiki er eisini at senda teldupost á: samband@olivant.fo
Mynd: Formaður Sambandsfloksins og formaðurin í Vinstra, verða til staðar á landsfundi Sambandsfloksins 10. mars 2018
Sambandsflokkurin
RN
Aftur